Σχολή γονέων: Νέο μωρό στην οικογένεια- 12 tips για σωστή προετοιμασία! | InfoKids\nΑρχική › Σχολή Γονέων › Σχολή γονέων: Νέο μωρό στην οικογένεια- 12 tips για σωστή προετοιμασία!\nΣχολή γονέων: Νέο μωρό στην οικογένεια- 12 tips για σωστή προετοιμασία!\nΌ ερχομός ενός καινούριου μέλους στο ζευγάρι είναι από μόνος του ένας παράγοντας άγχους. Εκτός από τα χιλιάδες καλά, υπάρχει το θέμα των νέων ισορροπιών. Ευαίσθητες ισορροπίες που αποκτήθηκαν με κόπο, καλούνται να επαναπροσδιοριστούν με τον ερχομό του δεύτερου παιδιού.\nΟι γονείς χαρούμενοι, αλλά γεμάτοι ερωτηματικά, προσπαθούν να σκεφτούν τα πιθανά προβλήματα και να τα λύσουν από πριν. Προετοιμάζουν το ή τα παιδιά για τον ερχομό του νέου μέλους. Στην πραγματικότητα, αυτό που πρέπει να κάνουν είναι να προετοιμάσουν τους εαυτούς τους!\nΤα πράγματα θα είναι τόσο δύσκολα ή εύκολα, όσο εσείς τα βλέπετε. Γιατί, και καταστάσεις έντονες θα χρειαστεί να μπορείτε να διαχειριστείτε και ζήλιες ή κλάματα. Και αυτό, γιατί όσο και να πούμε στα παιδιά τι πρόκειται να συμβεί, εάν δεν το βιώσουν πραγματικά δεν μπορούν να το καταλάβουν. Μαθαίνεις ποδήλατο βλέποντας; Μάλλον όχι!\nΧαλαρώστε! Το παιδί σας θα εκφράσει τη ζήλια του, και να εύχεστε να το κάνει ανοικτά. Γιατί ζήλια θα νιώσει! Το πραγματικό γεγονός – και όχι η αναμονή του- της γέννησης ενός μωρού που τραβά το ενδιαφέρον της μαμάς – γιατί αλλιώς πως θα ζήσει- είναι από μόνο του στρεσογόνο για ένα μικρό παιδί. Θα αναζητήσει την προσοχή σας, θα σας διεκδικήσει έντονα. Και τώρα τι γίνεται;\n-Μιλήστε από πριν- είναι το μόνο που μπορείτε να κάνετε- με το παιδί σας.\n-Ανατρέξτε σε σχετικά παραμύθια και ταινίες. Παίξτε κουκλοθέατρο με αυτό το θέμα.\n-Πείτε του ότι θα λείψετε από το σπίτι για 2-3 μέρες. Δείξτε του φωτογραφίες και εξηγήστε που θα πάτε και γιατί, ανάλογα με την ηλικία του παιδιού.\n-Καλό είναι να μπορεί να σας επισκεφτεί στο μαιευτήριο και να δει το μωρό. Έτσι θα νιώσει λιγότερη ανασφάλεια για την απουσία της μαμάς από το σπίτι.\n-Καλό είναι να μην φύγει από τον χώρο του, αλλά να έρθει εκεί όποιος αναλάβει τη φροντίδα του. Δεν πρέπει να αλλάξει το πρόγραμμά του.\n-Αφιερώστε χρόνο στο μεγαλύτερο παιδάκι, αφού τώρα πια ξέρετε ότι ακόμα και εάν η προσοχή που δίνετε στο δεύτερο παιδί είναι λιγότερη χρονικά, σίγουρα είναι ποιοτικά καλύτερη από αυτή που δώσατε όταν γίνατε πρώτη φορά γονείς, στο πρώτο παιδάκι σας!\n-Μην ξεχνάτε ότι τα βρέφη, ευχαριστιούνται ακόμα και εάν ακούνε τη φωνή σας, την ώρα που διαβάζετε ένα παραμύθι στο μεγαλύτερο αδερφάκι τους!\n-Είναι πολύ βασικό για τη ζωή σας και για τη ζωή των παιδιών σας, να βρείτε τρόπους να τα βοηθήσετε να ελέγξουν την ζήλια που νιώθουν. Είναι πρωταρχικής σημασίας, περισσότερο από οτιδήποτε άλλο, μήτε της τροφής εξαιρούμενης. Ζητήστε τη συνεργασία της υπόλοιπης οικογένειας.\n-Κάθε παιδί είναι μοναδικό και αξιαγάπητο, έχει τις δικές του ανάγκες που θέλουν φροντίδα. Χρησιμοποιήστε τη δεξιότητα της ενσυναίσθησης για να καταλάβετε πως αισθάνεται το μεγαλύτερο παιδάκι σας.\n-Ανατρέξτε σε φωτογραφίες παλιές, όταν ήταν και αυτό νεογέννητο. Καθίστε να τις δείτε αγκαλιά. Μιλήστε του για τη βρεφική του ηλικία. Πως νιώσατε όταν τον κρατήσατε στα χέρια σας. Κάντε το να νιώσει μοναδικό, που είναι έτσι κι αλλιώς!\n- Αφιερώστε του ποιοτικό χρόνο, χωρίς υπερβολές. Μην το υπερπροστατεύετε. Δεν είναι μωρό-εκτός κι αν είναι όντως!\n-Μην του κάνετε διαρκώς παρατηρήσεις του τύπου «μη, θα ξυπνήσεις το μωρό»… Μην επαινείτε μπροστά του διαρκώς το μωρό, ούτε να το αγνοείτε! Είναι δύσκολο, το ξέρω… θα συνηθίσετε!\nΚαι τέλος, μην το απομακρύνεται από κοντά σας, εκείνη ακριβώς τη χρονική περίοδο. Είτε αυτό είναι να φύγει από το δωμάτιό σας, είτε να πάει σε παιδικό σταθμό! Τα παιδιά μπορεί να το βιώσουν ως απόρριψη!\nσχολή γονέωνΨυχολογία και Παιδί\nΤρίτη, 25 Νοέμβριος, 2014 στην κατηγορία Σχολή Γονέων\n"Μικροί επιβάτες σε μεγάλες διαδρομές": Το μήνυμα μιας δασκάλας στα πρωτάκια της φετινής χρονιάς\n“Χτυπάει, δαγκώνει, τσιρίζει…”: Αντιμετωπίστε αποτελεσματικά τα ξεσπάσματα του επιθετικού παιδιού\nΗ μαμά Αφροδίτη εξομολογείται: "Πώς να γίνεις υπομονετικός γονιός"\nΔεν καταφέρνετε να επιβληθείτε χωρίς φωνές στο παιδί σας;\nΆσε παιδί μου το tablet\n6 αλήθειες για τα υγιή και ευτυχισμένα παιδιά


Γράφτηκε από τον/την ΑΠΕ-ΜΠΕ. 11/09 15:15\nΤο σχολείο του σήμερα οφείλει να μορφώνει πολίτες υπεύθυνους, συνειδητοποιημένους, κριτικά σκεπτόμενους, καλλιεργημένους, κοινωνικά ευαίσθητους, με ιδανικά, αρχές και αξίες. Πολίτες που να αγαπούν την πατρίδα και να νοιάζονται γι' αυτήν». Και η κα Τσιαδήμη κατέληξε μιλώντας προς τους Αιγυπτιώτες μαθητές: «Αναπτύξτε τα ενδιαφέροντά σας. Εξερευνήστε τα ταλέντα σας. Αξιοποιείστε τις δυνατότητές σας. Πλησιάστε τα όριά σας. Υπάρχουν πολλές εξωσχολικές δραστηριότητες στις οποίες μπορείτε να συμμετάσχετε και διαφορετικά πράγματα που μπορείτε να κάνετε - διαγωνισμοί, κοινωφελείς υπηρεσίες, αθλητισμός, μουσική, εικαστική τέχνη, καλλιτεχνική παράσταση, πολιτιστικές δραστηριότητες κλπ. ώστε να μη μένετε άπραγοι. Ζήστε με ζωντάνια, carpe diem, αδράξτε τη μέρα, όπως έλεγαν οι λατίνοι. Εκ μέρους όλων των εκπαιδευτικών και των εργαζομένων στη Σχολική μονάδα του Τοσίτσιαου – Πρατσίκειου Δημοτικού Σχολείου της ΕΚΑ, σάς εύχομαι καλή και δημιουργική σχολική χρονιά».


Docherty's Fish & Chips, Spruce Grove - Κριτικές εστιατορίων - TripAdvisor\nDocherty's Fish & Chips: Εστιατόρια στην περιοχή\nΔραστηριότητες κοντά σε: Docherty's Fish & Chips\nΝο 23 από 70 Εστιατόρια - Spruce Grove}\n309 McLeod Ave, Spruce Grove, Αλμπέρτα T7X 0J6, Καναδάς\nΝτροπή για τη βιομηχανία τροφίμων.\nΦρέσκα και νόστιμα ψάρια αυθεντικό n πατάτες!\nΚαλύτερα από το διάσημο ανταλλάσσουν βέλη fish and chips στο Fishermans Wharf\nEngland στον Καναδά\nΠού είναι τα ψάρια;\nΛάβετε γρήγορα απαντήσεις από το προσωπικό του Docherty's Fish & Chips και από προηγούμενους επισκέπτες.\nΔιεύθυνση: 309 McLeod Ave, Spruce Grove, Αλμπέρτα T7X 0J6, Καναδάς\nΑριθμός τηλεφώνου: +1 780-962-3383


Πώς να εξορύξω τα bitcoins | Bitcoin κόσμο\nΣας συμβουλεύουμε επίσης να διαβάσετε τα παρακάτω άρθρα για να κατανοήσετε απόλυτα το Bitcoin: Τι Είναι το Bitcoin και Πώς Λειτουργεί; Πού και Πώς Αγοράζω Bitcoin; Τι είναι η Blockchain Technology και Πώς …\n27/02/2018 · Στο βίντεο αυτό, μιλάμε για το πως να γραφτείς στο Coinbase και πώς να αγοράσεις ορισμένα από τα πιο γνωστά κ…\nΑν το σκεφτείτε όταν κάποιος γνωρίζει το Public Key σας, μπορεί να δεί πόσα bitcoin έχετε. Αν γνωρίζει και το Private Key σας, μπορεί να κινήσει και να μεταφέρει τα bitcoin σας σε άλλο πορτοφόλι.\n14/12/2017 · Τι είναι το bitcoin, πώς αγοράζω bitcoin και ποιές ευκαιρίες κέρδους υπάρχουν; http://mikemingos.gr/11436-ti-ine-to-… 2.\nΣυνεπώς, δεν είναι εφικτό να δημιουργήσουμε ανεξέλεγκτα πoσά από bitcoins ως δια μαγείας, να ξοδέψουμε τα κεφάλαια των άλλων χρηστών, να αλλοιώσουμε το δίκτυο ή …\nΤα τελευταία χρόνια, το Bitcoin βρίσκεται στο επίκεντρο του ενδιαφέροντος και μπορούμε να πούμε με σιγουριά ότι τα κρυπτονομίσματα γίνονται σταδιακά αποδεκτά από την πλειοψηφία του κόσμου. Δυστυχώς όμως, υπάρχει ακόμα …\nΈχουν δημιουργηθεί περίπου 17.000.000 Bitcoin απο τα 21.000.000 τα οποία θα υπάρξουν ποτέ στον κόσμο. Αυτό και μόνο κάνει τους κατόχους Bitcoin να τα φυλάνε και να μην τα …\nΈνας ολοένα αυξανόμενος αριθμός ανθρώπων εξοικειώνεται με την ύπαρξη του Bitcoin, αλλά μπορούμε να πούμε με σχετική βεβαιότητα ότι ακόμα πρόκειται για μια κάπως «εξειδικευμένη αγορά».\nJan 26, 2018 · Στο video αυτό θα ακούσετε μερικές οδηγίες για το πώς να κάνετε τα πρώτα σας βήματα στα cryptocoins. Συγκεκριμένα …\nBitcoin ανταλλαγές στην Ελλάδα\nΤην τρέχουσα συναλλαγματική ισοτιμία σήμερα σε ευρώ\n← Bitcoin και κατάσταση 100 Bitcoins είναι πόσο →


Η Σάνια στη χώρα του Πουπωσγιατί\nby Πελιώ Παπαδιά/ 19 Φεβρουαρίου, 2019/ Δεν υπάρχουν Σχόλια/\nΗ Σάνια Στριμπάκου, χορεύτρια και δασκάλα χορού, τα τελευταία εννιά χρόνια εστιάζει στις μικρές ηλικίες λόγω της κόρης της και της τελείως διαφορετικής ζωής της από τότε που έγινε μητέρα. Φέτος παρουσιάζει στον Κινητήρα την αυτοσχεδιαστική παράσταση «Στη Χώρα του Πουπωσγιατί» στο πλαίσιο της δράσης ΕΚ-ΠΛΗΞΗ.\nΗ ΕΚΠΛΗΞΗ ξεκίνησε το 2012 από την Αντιγόνη Γύρα με σκοπό να φέρει το χορό και το σωματικό θέατρο μέσα στα σχολεία, να βγάλει από την πλήξη της καθημερινότητας ολόκληρη τη σχολική κοινότητα (εκ-πλήξη) και να τονίσει τη σπουδαιότητα της σωματικής έκφρασης στα πρώτα στάδια της ζωής των ανθρώπων, έτσι ώστε να μεγαλώσουν δημιουργικοί κι ελεύθεροι πολίτες. Από τότε έχει δημιουργήσει δυο παραστάσεις χορού (“Το Τσίρκο Που Κοιμήθηκε” και “Το Δικό μου Ψάρι”) καθώς και τρία ετήσια σεμινάρια για εκπαιδευτικούς. Η Αντιγόνη ψάχνει κάθε χρονιά διαφορετικούς τρόπους εξέλιξης αυτής της δράσης. Έτσι, όταν η Σάνια τής πρότεινε να ταξιδέψουν «Στη Χώρα του Πουπωσγιατί» αμέσως έγινε η σύνδεση με την ΕΚΠΛΗΞΗ, η οποία μεταφέρεται φέτος μέσα στο χώρο του Κινητήρα.\nΤι σημαίνει μια παράσταση αυτοσχεδιασμού\nΗ παράσταση συνδυάζει χορό και μουσική, εξηγεί η Σάνια. Γίνεται αυτοσχεδιασμός πάνω στη σκηνή, δηλαδή οι χορευτές και οι μουσικοί καλούνται να δημιουργήσουν επιτόπου τους ρόλους, τις σχέσεις των ρόλων, τους ήχους, το ρυθμό και τις μελωδίες, την ατμόσφαιρα και το περιβάλλον, να συνθέσουν τη δομή της παράστασης, και μαζί με τους θεατές να δημιουργήσουν τον κόσμο του Πουπωσγιατί. Αν και υπάρχει μια βασική δομή και μια τεράστια βαλίτσα εργαλείων που χρησιμοποιούνται για να μπορέσει να στηθεί μια τέτοια παράσταση, η κάθε εκτέλεσή της είναι διαφορετική. Οι θεατές, κυρίως οι μικροί αλλά και κάποιοι από τους μεγάλους, σταδιακά παρασύρονται κι αρχίζουν να αυτοσχεδιάζουν, δηλαδή να αλληλεπιδρούν και να επικοινωνούν χωρίς λόγια. Κι έτσι όπως βρίσκονται στο ίδιο επίπεδο με τη σκηνή, η περιέργειά τους και η ανάγκη τους να ανακαλύψουν, τους φέρνει ολοένα και πιο κοντά στη δράση. Σε αυτό το σημείο, χωρίς να το αποφασίζουν συνειδητά και χωρίς να το καταλάβουν, επηρεάζουν την εξέλιξη της παράστασης με την ενεργή παρουσία τους και γίνονται μέρος της.\nΗ όλη ομάδα αποτελείται από επτά χορευτές και τέσσερις μουσικούς, και σε κάθε παράσταση γίνεται ένας διαφορετικός συνδυασμός αυτών, καθώς παίζουν τρεις χορευτές και δύο μουσικοί, με ρόλο εξίσου σημαντικό: δε λειτουργεί η μουσική σαν χαλί για τους χορευτές και δεν υπάρχουν πρωταγωνιστικοί ρόλοι. Οι προκλήσεις σε μια παράσταση αυτοσχεδιασμού είναι πολλές, τονίζει η Σάνια και τις παρομοιάζει με αυτές που αντιμετωπίζουμε καθημερινά, όταν φεύγουμε από την ασφάλεια του σπιτιού και βγαίνουμε στον έξω κόσμο. Τα αναπάντεχα γεγονότα, οι νέες γνωριμίες, οι ανατροπές, οι εκπλήξεις, το άγνωστο, όλα τα συναισθήματα, η έκθεση, η αποδοχή είναι μόνο μερικά από αυτά. Tο πιο δύσκολο για τους performers είναι να βρουν το τέλος της κάθε παράστασης, διότι είναι τόσο μαγευτική η ελευθερία που νιώθουν κι εκείνοι και τα παιδιά στη Χώρα του Πουπωσγιατί που δε θέλουν να τελειώσει!\nΗ παράσταση απευθύνεται σε βρέφη από 10 μηνών και παιδιά έως 7 ετών και στους γονείς ή συνοδούς τους. Στην αρχή οι θεατές είναι καθισμένοι σε καρέκλες ψηλότερες ή χαμηλότερες και σε μαξιλάρια, τοποθετημένα στις δυο πλευρές του χώρου, ώστε να βολευτούν όπου προτιμούν ανάλογα με την ηλικία τους και την άνεσή τους, και να ξεκινήσει η παράσταση με τους χορευτές και τους μουσικούς στο χώρο της σκηνής. Καθώς εξελίσσεται η παράσταση, η απόσταση ανάμεσα στους θεατές και το έργο μικραίνει. Κυρίως τα παιδιά βρίσκουν άλλες οπτικές γωνίες, αλλάζουν στάση, ξαπλώνουν, σηκώνονται και πλησιάζουν, μπουσουλάνε, φεύγουν από τους γονείς για να κάτσουν δίπλα σε ένα άλλο παιδάκι… Υπάρχει ελευθερία. Ο τρόπος που αλληλεπιδρούν οι performers με τους θεατές αλλάζει, φυσικά, ανάλογα με την ηλικία και τα άτομα. Όμως, τους ενδιαφέρει η αίσθηση του Μαζί σε μια ομάδα ανάμεικτων ηλικιών, και θέλουν να νιώσουν όλοι μέρος αυτής της Χώρας με όποιον τρόπο επιθυμούν.\nΟι περισσότεροι γονείς γνωρίζουν ότι πρόκειται για μια μουσικοχορευτική εμπειρία με διάδραση. Μετά το τέλος λένε πως ήταν κάτι διαφορετικό που δεν έχουν ξαναπαρακολουθήσει και ότι εντυπωσιάστηκαν από τον τρόπο που λειτούργησαν αυθόρμητα τα παιδιά τους. Τα δε μάτια των παιδιών δείχνουν τον ενθουσιασμό τους! Έζησαν κάτι ξεχωριστό που θα το πάρουν μαζί τους.\nΓιατί να ταξιδέψετε στη χώρα του «Πουπωςγιατί»;\nΘα γνωρίσετε από κοντά μοναδικούς χορευτές ανακαλύπτοντας τις κινητικές δυνατότητες του σώματος και να νιώσουν τον παλμό της κίνησής τους. Θα ακούσετε σπουδαίους μουσικούς και θα συντονιστείτε με τον ρυθμό των διαφορετικών οργάνων. Θα ανοίξετε τα αυτιά σας και όλες τις αισθήσεις σας από τις ταξιδιάρικες μελωδίες τους. Θα νιώσετε την ατμόσφαιρα που δημιουργείται, όταν συνυπάρχουμε ουσιαστικά. Και πάνω από όλα, θα ακολουθήσετε τη φαντασία σας όχι από μια παθητική θέση αλλά εντελώς ενεργά. Γεμάτοι ερωτήματα που ψάχνουν απαντήσεις, θα πάρετε την παράσταση μαζί σας κρατώντας ένα μυστικό, τη Χαρά της Ζωής!\nΜια ιδέα αυτοσχεδιασμού για γονείς από τη Σάνια\nΠαρατηρήστε πώς κινείστε μέσα στο σπίτι και στη συνέχεια δοκιμάστε να κάνετε το αντίθετο. Αν για παράδειγμα κινείστε γρήγορα για να προλάβετε, δοκιμάστε την αργή ταχύτητα κίνησης και ομιλίας, αντί να είστε όρθιοι, καθίστε στον καναπέ και να βάλτε τα πόδια όπως σας βολεύει, πείτε το αντίθετο από αυτό που σας έρχεται στο μυαλό, για παράδειγμα, “δεν πειράζει, ας αργήσουμε στα αγγλικά”… Και αφήστε τη φαντασία σας να βρει κι άλλα τέτοια αντίθετα. Στη συνέχεια παρατηρήστε πώς αυτή η αλλαγή επηρεάζει το σώμα σας και τους γύρω σας. Θα έχει πλάκα… Δείτε το σαν παιχνίδι, σαν πείραμα, εντάξει;\n«Στη Χώρα του Πουπωσγιατί»\nTags: αυτοσχεδιασμός, θέατρο, Κινητήρας, παιδικό θέατρο, Σάνια Στριμπάκου, Στη Χώρα του Πουπωσγιατί\nΤΟ ΤΡΑΓΟΥΔΙ ΤΗΣ ΓΗΣ ΣΤΟ ΘΕΑΤΡΟ ΑΝΕΣΙΣ


Τα δύο μεγάλα φαβορί των φετινών βραβείων Oscar - AboutKastoria.gr\n03/02/2016 Χρυσούλα Κυρατζή 0 Σχόλια 2016, leonardo di caprio, oscar, η επιστροφη, κατακτηση, οσκαρ, φαβορι\nΈχοντας ήδη στις βαλίτσες τους από μία Χρυσή Σφαίρα και από ένα αγαλματίδιο “The Actor” από τα βραβεία SAG, οι Λεονάρντο Ντι Κάπριο και Μπρι Λάρσον ήδη άρχισαν να κάνουν πρόβα τον ευχαριστήριο λόγο τους για τα Όσκαρ.\nΟ Ντι Κάπριο, με την εκπληκτική του ερμηνεία στην ταινία “The Revenant”, και η Λάρσον, για την ταινία “Room”, προβάλλουν πλέον ως τα ακλόνητα φαβορί για το πολυπόθητο χρυσό αγαλματίδιο στις κατηγορίες Α’ Ανδρικού και Α’ Γυναικείου ρόλου αντίστοιχα.\nΚαι μπορεί ο Λεονάρντο να έχει μια σχετική εμπειρία, καθώς πρόκειται για την πέμπτη υποψηφιότητά του, δεν ισχύει όμως το ίδιο για την ταχέως ανερχόμενη και πολλά υποσχόμενη Μπρι Λάρσον. Η μόλις 26 ετών ηθοποιός και τραγουδίστρια, κάνει την πρώτη της εμφάνιση της στα μεγάλα βραβεία ως υποψήφια. Το πραγματικό όνομα της μάλιστα είναι Μπρίαν Σίντονι Ντεσολνιέ, αλλά όπως δήλωσε και η ίδια, αναγκάστηκε να το αλλάξει καθώς ήταν πολύ δύσκολο να το προφέρει κανείς.\nΌπως συνηθίζουμε βέβαια να λέμε, «κοντός ψαλμός αλληλούια». Ο Φεβρουάριος, ο μήνας τον Όσκαρ, έχει ήδη μπει και όλοι περιμένουμε να δούμε, πρώτον αν θα επαληθευτούν οι προβλέψεις για τη νεαρή ηθοποιό και δεύτερον αν στην τελετή θα συνεχίσει να αφαιρεί κομμάτια από το φόρεμα της, όπως έκανε και στα SAG. Το σίγουρο βέβαια είναι ότι αν τελικά η Μπρι Λάρσον καταφέρει να πάρει το πολυπόθητο αγαλματίδιο, ενώ ο Λεονάρντο φύγει για ακόμα μία φορά άπρακτος, τότε η… αποκαλυπτική εμφάνιση θα είναι μάλλον του Ντι Κάπριο που θα… βγει από τα ρούχα του!\nΗ συνέχεια θα δοθεί επί της οθόνης των καναλιών Novacinema, στις 28 Φεβρουαρίου, με τη ζωντανή και αποκλειστική μετάδοση των βραβείων. Επίσης, μέσα από τις συχνότητες των κινηματογραφικών καναλιών της Nova, θα δούμε σε Α’ τηλεοπτική προβολή και το “The Revenant” και το “Room”, προκειμένου να έχουμε ιδία άποψη για το αν οι δύο ηθοποιοί άξιζαν να πάρουν τελικά το χρυσό αγαλματίδιο!\n← Εορτασμός Αγίου Παρθενίου – Προστάτου των καρκινοπαθών\nΤο νέο Samsung Galaxy αποκαλύπτεται στις 21 Φεβρουαρίου (teaser) →\nΝέο σεισμός 4.3 ρίχτερ στα Ιωάννινα – Νέα νύχτα ανησυχίας (συνεχείς μετασεισμοί)


Stage 773 (Σικάγο, Ιλινόις) - Κριτικές - Tripadvisor\nΝυχτερινή ζωή, Portage Park\nΣυναυλίες και παραστάσεις, Ντε Πολ\nΔραστηριότητες κοντά σε: Stage 773\nΠεριηγήσεις ιστορίας και πολιτισμικής κληρονομιάς, Σικάγο\nΕκπαιδευτικές τοποθεσίες, Σικάγο\nΠεριηγήσεις φυσικής ομορφιάς και άγριας ζωής, Σικάγο\nStage 773, Σικάγο - Κριτικές\nΝο 187 από 724 δραστηριότητες - Σικάγο\n1225 W Belmont Ave, Σικάγο, IL 60657-3205\nΠαιχνίδι - Είναι μια θαυμάσια ζωή\nΑπολαυστική απόδοση μιας κλασικής ταινίας. Το cast ήταν καλό και η παρουσίαση ήταν μοναδική. Γενικά πολύ διασκεδαστικό.\nΟ/Η Trek05456620165 έγραψε μια κριτική Αύγ 2019\nΕίχαμε μια ομάδα 32 παρακολουθήσουν την παράσταση Bye Bye Liver: The Drinking Play το βράδυ του Σαββάτου - 8/24/2019 στις 8 μ.μ. Ήταν μια γιορτή των 30ων γενεθλίων του γιου μου. Δημοσιεύθηκε ως 75 λεπτά. Τα εισιτήρια κοστίζουν 22 δολάρια. 50. Όταν παραλάβαμε τα εισιτήρια στο Will Call, η τιμή που αναγράφεται στα εισιτήρια ήταν 15 δολάρια. 00. Δεν δόθηκε επιστροφή χρημάτων ή εξήγησε τη διαφορά. Όταν το παιχνίδι ήταν έτοιμο να ξεκινήσει, κάλεσαν στο δωμάτιο (υπήρχαν και άλλα παιχνίδια σε άλλα δωμάτια) και καθήθηκαν. Η χωρητικότητα δωματίου ήταν 75, υπήρχαν περίπου 40 με 45 άτομα. Το παιχνίδι ήταν πραγματικά κακής ποιότητας και διήρκεσε μόνο 41 λεπτά. Όταν η σκηνή πήγε μαύρη, θεωρήσαμε ότι υπήρξε σύντομη διακοπή ή αλλαγή σετ, αλλά στην πραγματικότητα είχε τελειώσει. Ήταν μια τεράστια απογοήτευση! Όλοι στην ομάδα μας αισθανόταν ότι είχαν εξαπατηθεί. Θα αποφύγω αυτό το μέρος.…\nΟ/Η Patti S έγραψε μια κριτική Ιούλ 2019\nΜάντισον, Ουισκόνσιν209 συνεισφορές31 χρήσιμες ψήφοι\nΜεγάλες μικρές σκηνικές παραστάσεις\nΑυτή ήταν η δεύτερη επίσκεψή μας στο Στάδιο 773. Και οι δύο επισκέψεις ήταν εξαιρετικές για την απόδοση και τον τόπο διεξαγωγής. Δεν ζούμε στο Σικάγο, αλλά αν το κάναμε αυτό θα ήταν ένα κανονικό θέατρο για εμάς. Οι λογικές τιμές των εισιτηρίων και η παραλαβή στο box office είναι βολικές και αποδοτικές. Αγαπάμε την επίσκεψη στη βόρεια πλευρά του Σικάγου και η περιοχή του θεάτρου Belmont προσφέρει μια μεγάλη ποικιλία χώρων για επίσκεψη. Θα είναι σίγουρα πίσω σε μια επόμενη επίσκεψη στο Σικάγο.…\nΟ/Η Michelle_TULSA έγραψε μια κριτική Ιαν 2019\nΩραία και θερμότητα!\nΠήγαμε εδώ είναι μια θαυμάσια ζωή και ήταν εξαιρετική! Μια πολύ αναζωογονητική εμπειρία από παλιομοδίτικη, καθαρή ψυχαγωγία που περιελάμβανε το ακροατήριο. Τόσο διασκεδαστικό! Το cast έμοιαζε σαν να αγαπούν αυτό που κάνουν! Ήταν πολύ φιλικοί και αλληλεπιδρούσαν μαζί μας πριν και μετά την παράσταση. Διαβήτησαν ακόμη κι εγώ προσωπικά τον προσωπικό μου χαιρετισμό σε έναν φίλο στο ακροατήριο (ο σύζυγός μου!). Η παράσταση ήταν μια ωραία αλλαγή από το συνηθισμένο - ήταν πολύ ενδιαφέρον να χρησιμοποιήσω τη φαντασία μου για να παρακολουθήσω την ιστορία καθώς περνούσαν από αυτήν. Το γάλα και τα μπισκότα το cast που σερβίρεται στο λόμπι στο τέλος ήταν μια έκπληξη που ήταν το κεράσι στην κορυφή για να γίνει μια τέλεια εμπειρία. Θα ήθελα σίγουρα να πάω πάλι όταν στο Σικάγο!…\nΟ/Η Dee O έγραψε μια κριτική Σεπ 2018\nMarathon, Φλόριντα94 συνεισφορές24 χρήσιμες ψήφοι\nΗ ιστορία Buddy Holly ήταν το καλύτερο παιχνίδι που έχουμε δει εδώ και πολύ καιρό! Οι πολύ ταλαντούχοι καλλιτέχνες ήταν εκπληκτικοί! Είτε είστε ηλικίας όπου μεγάλωσε με αυτή τη μουσική είτε όχι, αυτή η γρήγορη παραγωγή θα σας κρατήσει διασκεδαστική από την αρχή μέχρι το τέλος. Η βασισμένη σε μια αληθινή ιστορία το κάνει ακόμα καλύτερο! !…\nΣυχνές ερωτήσεις για: Stage 773\nStage 773: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Stage 773):\n(0.57 χλμ) City Suites Hotel\n(1.10 χλμ) Chicago Guest House\n(0.93 χλμ) Hotel Zachary, Chicago, A Tribute Portfolio Hotel\n(0.47 χλμ) Old Chicago Inn featuring Room 13\n(1.73 χλμ) Roscoe Village Guesthouse\nΔείτε όλα τα ξενοδοχεία σε κοντινή απόσταση (Stage 773) στο Tripadvisor\nΠοια εστιατόρια βρίσκονται εκεί κοντά (Stage 773);\nΕστιατόρια εκεί κοντά (Stage 773):\n(0.05 χλμ) Kubo\n(0.10 χλμ) The Great American Bagel\n(0.23 χλμ) Bittersweet Bakery\n(0.36 χλμ) Giordano's (Lakeview)\n(0.28 χλμ) The Spanish Square\nΔείτε όλα τα εστιατόρια σε κοντινή απόσταση (Stage 773) στο Tripadvisor


Ένα πρωτότυπο αγιορείτικο λικέρ που φθάνει σε εσάς κατευθείαν από τα ευλογημένα εδάφη του Άθωνα. Το λικέρ μολόχα φτιάχνεται από τους μοναχούς στο Άγιον Όρος, σύμφωνα με αυθεντικές παραδοσιακές συνταγές.\nΚωδικός προϊόντος: GN40-MOL Κατηγορία: Μοναστηριακά Λικέρ Ετικέτα: Λικέρ Κελλί Αγίου Νικολάου Brand:\tΚελί Αγίου Νικολάου Βατοπαιδινό\nΧειροποίητο λικέρ μολόχα από το Άγιο Όρος\nΤο λικέρ μολόχα αποτελεί ένα πρωτότυπο και γνήσιο αγιορείτικο προϊόν. Φτιάχνεται με το μεράκι των μοναχών στο Ιερό Κελλί Αγίου Νικολάου, μόνο από φυσικά συστατικά, χωρίς προσθήκη συντηρητικών.\nΤο αγιορείτικο λικέρ μολόχα ξεχωρίζει για την ανώτερη ποιότητά του και για το υπέροχο άρωμά του. Μπορεί να καταναλωθεί σκέτο αλλά και να προστεθεί σε συνταγές ζαχαροπλαστικής, δίνοντας στα γλυκά σας υπέροχο άρωμα και γεύση.\nΛικέρ Μολόχα: Χρήσεις\nΤο αγιορείτικο Λικέρ Μολόχα μπορεί να καταναλωθεί μετά από ένα γεύμα, ως απεριτίφ. Μπορείτε ακόμη να το προσφέρετε και ως επιδόρπιο, αντί για κάποιο γλύκισμα.\nΕύγευστο και αρωματικό, το Λικέρ Μολόχα αποτελεί εξαιρετικό κέρασμα για τους καλεσμένους σας, είτε μόνο του είτε συνοδευόμενο από το παραδοσιακό γλυκό του κουταλιού. Το μπουκάλι του είναι λιτό και καλαίσθητο και μπορείτε να το προσφέρετε ως δώρο σε κάθε περίσταση.\nΤα φύλλα της μολόχας θεωρούνται μαλακτικά. Καταπραΰνουν τον ερεθισμό των βλεννογόνων και συνεπώς συνιστώνται για τη βρογχίτιδα, τον ξηρό βήχα και τις φλεγμονές του λαιμού.\nΗ μολόχα θεωρείται ότι βοηθά στην ανακούφιση παθήσεων του πεπτικού και του ουροποιητικού συστήματος (περιπτώσεις κολικού, κυστίτιδας, γαστρίτιδας) και εντερικών διαταραχών.\nΣύμφωνα με την παράδοση, το αφέψημα της μολόχας με μέλι βοηθά τον οργανισμό να αποβάλλει τις τοξίνες. Επίσης, ένα ζεστό ρόφημα με μολόχα και μια κουταλιά θυμαρίσιο μέλι ανακουφίζει τον πονεμένο λαιμό, ηρεμεί τον βήχα και βοηθά στην απελευθέρωση της αναπνοής.\nΔώστε πρώτος μία αξιολόγηση “Λικέρ Μολόχα | Ιερό Κελλί Αγίου Νικολάου – Άγιο Όρος” Ακύρωση απάντησης\nprevious post: Λικέρ Τσάι του Βουνού | Ιερό Κελλί Αγίου Νικολάου – Άγιο Όρος\nnext post: Λικέρ Κυδώνι | Ιερό Κελλί Αγίου Νικολάου – Άγιο Όρος


2008 ~ Boogie City\n11:42 π.μ. Boogie City No comments\nΠρώτη αναρτηση μετά από καιρό. Τι να κάνεις. Έχω ένα μικρο πρόβλημα με τη δουλεια και το σπίτι. Μου ρουφάνε τη δημιουργηκότητα Και με συζητησεις που εχω κάνει, πολλοι απο μας αντιμετωπιζουμε παρομοια προβλήματα. Καλα να ειμαστε.\nΜετά από 2 συνεχομενα χρονια αναγνωσης Ram ειπα να ξεκοψω απο τη φυλλαδα της Apple και της Microsoft. Δε προσφέρει τίποτα σε ότι απφορα το κοματι των Υπολογιστων. Μονο οθόνες τεστ και τρίχες κατσαρες. Με τα πολλα αποφάσισα να το γυρίσω στο Pc magazine... Τουλαχιστον μιλαει για υπολογιστες...Κατι ειναι και αυτο... Στο τευχος αυτου του μηνα μαλιστα εχει ενα αρθρα με 13 ψηφιακες SLR το οποιο βρηκα tragico!Δεν ελεγε τιποτα σε βαθος. Μα για ονομα βρε παιδια. Σε 15 Λεπτα το ειχα αποστηθησει. Μηπως απευθυνεται σε αλλο κοινο, μικροτερο σε ηλικια; Τι να πεις...\nΠαντως καποια στιγμη θα προβω στηω αγορα μιας καλυτερης φωτογραφικης μηχανης. Οχι τιποτα το extreme. Μεχρι τη d60 Nikon παω και για κανα δυο καλους φακους.\nΑλλαζοντας το θέμα, εχθες πηρα το σχετικα πρόσφατο βιβλίο << Οι κυνηγοι του Dune>> .\nΕιναι πραγματικα πολλυ καλό, αν και καταλαβαινεις κατευθειαν ότι δεν ειναι γραμμενο απο τον Φρανκ, χωρις αυτο να είναι μειονέκτημα. Δε μπορω να ξεκολλησω απο το γαμηδι. Είναι υπέροχο!\nΑυτά με αποσχολουν πρωι πρωι και ειπα να μοιραστω τις σκορπιες σκεψεις μου.Καλο πρωινο με υδατανθρακες και λιγα λιπαρα ευχομαι και μεινεται συντονισμενοι. Ερχομαστε με Περισσοτερα...\nυ.γ. Εβαλα τα ηχεια στο σαλονι... Ειναι καλυτερα...\n4:56 μ.μ. Boogie City No comments\nΟ εκφωνητής ειδήσεων του ραδιοφωνικού σταθμού city 99,5 παραλίγο να καεί ζωντανός. Θα θυσιαζόταν στο "βωμό της ενημέρωσης" εξαιτίας του αποτσίγαρο του που το πέταξε μισοσβησμένος μέσα στο καλαθάκι!\nΠολύ διασκεδαστικό βίντεο μπορώ να πω!


PANTHEON VILLAS SANTORINI ISLAND - Santorini Island, Ελλάδα\nΕπαρχιακή Οδός Οίας - Θήρας, Santorini Island, Ελλάδα\nΤο μοναδικό Pantheon Villas 4 αστέρων με θέα σε Αιγαίο Πέλαγος και το Ηφαίστειο της Καλδέρας, προσφέρει χώρο για ηλιοθεραπεία, πισίνα και βιβλιοθήκη. Το Pantheon Villas καλωσορίζει τους επισκέπτες του σε μοντέρνα δωμάτια από το 1998.\nΤο ξενοδοχείο είναι περίπου 30 λεπτά με τα πόδια μακριά από Παραλία Κολούμπος. Καθεδρικό ναό, μουσεία και μοναστήρι βρίσκονται κοντά στο ξενοδοχείο.\nΤο Pantheon Villas προσφέρει δωμάτια με παραδοσιακή εσωτερική διακόσμηση, ανεξάρτητη ρύθμιση κλιματισμού, θυρίδα ασφαλείας για λάπτοπ, τηλεόραση με επίπεδη οθόνη, μπαλκόνι και γραφείο εργασίας. Κάθε δωμάτιο έχει μικρό ψυγείο και πλυντήριο πιάτων καθώς και ιδιωτικά μπάνια με ντους, σεσουάρ και πετσετέ μπουρνούζια.\nΤο ξενοδοχείο προσφέρει υπηρεσία μεταφοράς, καθαριστήριο και υπηρεσία σιδερώματος καθώς και χώρο στάθμευσης, αποθήκευση αποσκευών και περίπτερο με εφημερίρες και περιοδικά.\nΤο Pantheon Villas επίσης προσφέρει κούνιες, παιδικά γεύματα και υπηρεσία φύλαξης παιδιών για επισκέπτες με παιδιά. Στον χώρο του ξενοδοχείου θα βρείτε γυμναστήριο και κέντρο φίτνες.


1. Άλλο όνομα του Πάρη που του δόθηκε επειδή, όταν ήταν μικρός, βοήθησε στη διάσωση των κοπαδιών από επιδρομή ληστών «αλεξήσας ποίμνια», παρέχοντας δηλαδή σε αυτά προστασία.\n2. Γιος του Ευρυσθέα, που σκοτώθηκε στον πόλεμο του πατέρα του εναντίον των Αθηναίων.\nΌνομα έξι βασιλιάδων της Μακεδονίας.\n1. Α. Α’ ο Φιλέλλην (498 – 454 π.Χ.). Ενώ βασίλευε ακόμα ο πατέρας του, οι Πέρσες είχαν εξαναγκάσει σε υποτέλεια το βασίλειο της Μακεδονίας. Απέκτησε πανελλήνια φήμη κατά τους Περσικούς πολέμους, οπότε, αν και αναγκάστηκε να ακολουθήσει τον Ξέρξη ως σύμμαχος, βοήθησε με κάθε τρόπο τους Έλληνες. Έκανε λαμπρά αναθήματα στους Δελφούς και στην Ολυμπία και οι Αθηναίοι τον ανακήρυξαν πρόξενο.Υπέταξε τους Λυγηστές, Ορέστες και Ελυμιώτες.\n2. Α. B’ (4ος αι. π.Χ.). Γιος του Αμύντα B’, ανέβηκε στον θρόνο της Μακεδονίας το 369 π.Χ. Ο Πτολεμαίος ο Αλωρίτης, με τη βοήθεια της δόλιας μητέρας του Α., Ευρυδίκης, δολοφόνησε τον Α. B’ και κατέλαβε τον μακεδονικό θρόνο.\n3. Α. Γ’. Βλ. λ. Αλέξανδρος ο Μέγας.\n4. Α. Δ’ (Βαβυλώνα 323 – Αμφίπολις 311 π.Χ.). Γιος του Μεγάλου Αλεξάνδρου και της Ρωξάνης. Γεννήθηκε μετά τον θάνατο του πατέρα του και ανακηρύχτηκε βασιλιάς από τον στρατό. Βρέθηκε στο επίκεντρο σκληρών δυναστικών διενέξεων και σφοδρών συγκρούσεων μεταξύ των στρατηγών του πατέρα του. Θανατώθηκε σε ηλικία 12 ετών στην Αμφίπολη, μαζί με τη μητέρα του, μετά από διαταγή του Κασσάνδρου.\n5. Α. E’ (τέλη 4ου – αρχές 3ου αι. π.Χ.). Γιος του Κασσάνδρου και της Θεσσαλονίκης, αδελφής του Μεγάλου Αλεξάνδρου. Ανέβηκε στον θρόνο το 296 π.Χ., μετά τον θάνατο του αδελφού του Φιλίππου, ο οποίος είχε διαδεχτεί τον Κάσσανδρο, και βασίλευσε με τον άλλο αδελφό του, τον Αντίπατρο. Αργότερα φιλονίκησε μαζί του και ζήτησε τη βοήθεια του Δημητρίου του Πολιορκητή, αλλά όταν ο τελευταίος εμφανίστηκε, το 294, τα δύο αδέλφια είχαν ήδη συμφιλιωθεί. Ο Α. συνόδευσε τον Δημήτριο έως τη Θεσσαλία, με κρυφό σκοπό να τον δολοφονήσει, αλλά ο Δημήτριος το υποπτεύθηκε και πρόλαβε να σκοτώσει εκείνος τον Α., την παραμονή της ημέρας που θα σκοτωνόταν ο ίδιος.\n6. Α. ΣΤ’ (2ος αι. π.Χ.). Αιχμαλωτίστηκε από τους Ρωμαίους και κόσμησε τον θρίαμβο του νικητή της Πύδνας (168 π.Χ.) Παύλου Αιμιλίου.\nΤετράδραχμο του Αλεξάνδρου Α’ του Φιλέλληνα.\nΣτην αρχαία Αμφίπολη θανατώθηκε σε ηλικία 12 ετών, ο Αλέξανδρος Δ’, ο γιός του Μεγάλου Αλεξάνδρου και της Ρωξάνης, το 311 π.Χ.\n(; – 358 π.Χ.)Τύραννος των Φερών της Θεσσαλίας (369-358 π.Χ.). Ανέβηκε στον θρόνο, αφού πρώτα εξόντωσε τον προκάτοχό του Πολύφρονα. Μετά τον θάνατο του αντιπάλου του, βασιλιά της Μακεδονίας Αλεξάνδρου B’, κατόρθωσε να εδραιώσει την εξουσία του και πέτυχε να αποκρούσει την εισβολή των Θηβαίων στη Μακεδονία (368 π.Χ.), με τη βοήθεια των Αθηναίων συμμάχων του. Τον επόμενο χρόνο σύναψε συνθήκη ειρήνης με τον αρχηγό των Θηβαίων Επαμεινώνδα και ανακηρύχθηκε άρχοντας της Θεσσαλικής ένωσης. Η επεκτατική του πολιτική στη Θεσσαλία προκάλεσε όμως την αντίδραση των θεσσαλικών πόλεων, που έσπευσαν να ζητήσουν τη βοήθεια των Θηβαίων. Εκείνοι εισέβαλαν και πάλι στη Θεσσαλία, με αρχηγό τον Πελοπίδα, και συγκρούστηκαν με τις δυνάμεις του Α. στη θέση Κυνός Κεφαλές (364 π.Χ.). Στη μάχη αυτή οι Θηβαίοι, μολονότι έχασαν τον αρχηγό τους Πελοπίδα, σημείωσαν θριαμβευτική νίκη και υποχρέωσαν τον Α. να υπογράψει συνθήκη ειρήνης, που επέβαλε την απόδοση στους Θεσσαλούς των πόλεων που βρίσκονταν υπό την κατοχή του και τη δέσμευση να ακολουθεί τους Βοιωτούς στις εκστρατείες τους. Από το 361 έως το 360 π.Χ. ο Α. επιδόθηκε σε ληστρικές επιχειρήσεις στην περιοχή των Κυκλάδων και συγκρούστηκε στη Σκόπελο (αρχ. Πεπάρηθος) με τις δυνάμεις των Αθηναίων, που είχαν σπεύσει να ενισχύσουν τους πολιορκούμενους κατοίκους του νησιού. Ο Α., τον οποίο ο Ξενοφών χαρακτηρίζει «Άδικov ληστήν και κατά γην και κατά θάλατταν» (Ελλην. σ. 4,35), παρέμεινε στην εξουσία επί έντεκα χρόνια και έπεσε θύμα δολοφονίας που εκτέλεσαν τα αδέλφια της γυναίκας του, ύστερα από παρακίνηση της ίδιας.\nΌνομα δύο σημαινόντων Μακεδόνων.\n1. Γιος του Πολυσπέρχοντα (; – 314 π.Χ.). Έγινε στρατηγός του Κασσάνδρου, στη διαμάχη του εναντίον του Αντίγονου, αλλά δολοφονήθηκε το 314 π.Χ. από Σικυώνιους, την πατρίδα των οποίων είχε υποδουλώσει. Η γυναίκα του Κρατησίπολη, για να εκδικηθεί τον φόνο του, παρέδωσε τη Σικυώνα μαζί με την Κόρινθο στον Πτολεμαίο τον Σωτήρα.\n2. Γιος του τελευταίου βασιλιά της Μακεδονίας, Περσέα (μέσα 2ου αι. π.Χ.). Μετά την ήττα του πατέρα του στην Πύδνα, παραδόθηκε στους Ρωμαίους και άσκησε χειρωνακτικά επαγγέλματα στη Ρώμη.\nΌνομα δύο βασιλιάδων της Ηπείρου.\n1. Α. A’ (; – 330 π.Χ.).Γιος του ηγεμόνα των Μολοσσών Νεοπτόλεμου, αδελφός της συζύγου του Φίλιππου Β’,Ολυμπιάδας. Ο Φίλιππος τον βοήθησε να διώξει τον θείο του Αρύββα και να καταλάβει την αρχή. Όταν ο Φίλιππος παντρεύτηκε την Κλεοπάτρα, η Ολυμπιάδα κατέφυγε στον αδελφό της και τον παρακινούσε εναντίον του συζύγου της, αλλά ο Φίλιππος ξέφυγε δίνοντας για σύζυγο στον Α. την κόρη του με την Ολυμπιάδα, που λεγόταν και αυτή Κλεοπάτρα. Στους γάμους του Α. σκοτώθηκε ο Φίλιππος από τον Παυσανία. Ο Α. σκοτώθηκε με προδοσία το 330 π.Χ., ενώ πολεμούσε στην Ιταλία.\n2. Α. B’ (3ος αι. π.Χ.). Γιος του Πύρρου από τη Λάνασσα, κόρη του τυράννου των Συρακουσών Αγαθοκλή. Ανέβηκε στον θρόνο το 272 π.Χ., νικήθηκε από τον αδελφό του Αντιγόνου Δημήτριο, κατέφυγε στην Ακαρνανία, ξαναγύρισε στην Ήπειρο ως βασιλιάς, πολέμησε τον βασιλιά των Ιλλυριών Μανούνιο, και πέθανε δηλητηριασμένος μεταξύ 262 και 258 π.Χ. Τον διαδέχθηκε η αδελφή και γυναίκα του Ολυμπιάδα, που σύναψε ειρήνη με τη Μακεδονία.\nΌνομα φιλοσόφων, συγγραφέων, καλλιτεχνών και άλλων ιστορικών προσώπων των αρχαίων χρόνων.\n1. Ανδριαντοποιός, στον οποίο μερικοί αποδίδουν τη φιλοτέχνηση της Αφροδίτης της Μήλου.\n2. Α. ο Αιτωλός (3ος αι. π.Χ.). Γραμματικός και ποιητής. Γεννήθηκε στην Πλευρώνα της Αιτωλίας και έζησε στην αυλή του Αντίγονου Γονατά στη Μακεδονία και του Πτολεμαίου του Φιλάδελφου, όπου ασχολήθηκε με την κατάταξη των τραγωδιών και των σατυρικών δραμάτων στη βιβλιοθήκη της Αλεξάνδρειας. Ανήκε στην Πλειάδα.Από τα έργα του σώθηκαν ένας τίτλος δράματος (Αστραγαλίζοντες),αποσπάσματα από ελεγείες (Μούσαι, Απόλλων,όπου ίσως προσέφερε μια αντανάκλαση του δράματος Ανθεύς του Αγάθωνος), καθώς και από επύλλια (Αλιεύς και Κίρκα,αν και η τελευταία αμφισβητείται).\n3. Α. ο Πολυΐστωρ (1ος αι. π.Χ.). Γραμματικός και λόγιος. Γεννήθηκε στη Μίλητο και έφτασε στη Ρώμη μετά τον πρώτο Μιθριδατικό πόλεμο, αιχμάλωτος του Κορνηλίου Λέντουλου, ο οποίος τον απελευθέρωσε (82 π.Χ.) και του ανέθεσε τη μόρφωση των παιδιών του. Άνθρωπος με ευρύτατες γνώσεις, έγραψε πλήθος έργων («συνέγραψε βίβλους αριθμού κρείττους» κατά Σούδα) είτε εθνογραφικά (για την Αίγυπτο, τη Λιβύη, τη Συρία, τις Ινδίες, τους Ασσύριους, τους Ιουδαίους, τους Χαλδαίους) είτε άλλα που μαρτυρούν μεγάλη ποικιλία ενδιαφερόντων (Περί Ρώμης, Περί του εν Δελφοίς Χρηστηρίου, Περί πυθαγορείων συμβόλων, Συναγωγή θαυμασίων).Από όλα αυτά σώθηκαν μόνο οι τίτλοι και ελάχιστα αποσπάσματα. Το κύριο μέρος του έργου του φαίνεται πως είχε σκοπό να γνωρίσει στους Ρωμαίους την Ανατολή. Οπωσδήποτε όμως καλλιέργησε ένα νέο είδος, τη γεωγραφική και ιστορική περιήγηση, που οδήγησε στην ιδιαίτερη γραμματεία των περιηγητών.\n4. Α. ο Εφέσιος (1ος αι. π.Χ.). Ρήτορας και πολιτικός, που θεωρείται από τον Στράβωνα ένας από τους διασημότερους άντρες της Εφέσου. Έγραψε τα Φαινόμενα και ένα ποίημα με διδακτικό περιεχόμενο, το οποίο μιμήθηκε ο Διονύσιος ο Περιηγητής. Τα αποσπάσματα του έργου του που διασώθηκαν εκδόθηκαν από τον Μάινεκ στα Analecta Alexandrina (Βερολίνο, 1843).\n5. Α. ο Αβωνοτειχίτης. Βλ. λ. Αλέξανδρος Αβωνοτειχίτης.\n6. Α. ο Αφροδισιεύς (2ος – 3ος αι. μ.Χ.). Περιπατητικός φιλόσοφος. Γεννήθηκε στην Αφροδισιάδα της Καρίας και δίδαξε αριστοτελική φιλοσοφία στην Αθήνα μεταξύ 198 και 211 μ.Χ. Από τα πρωτότυπα έργα του αξίζει να αναφερθούν το Περί ειμαρμένης,στο οποίο υπεραμύνεται της αριστοτελικής αρχής της ελευθερίας της βούλησης εναντίον της αιτιοκρατίας των στωικών, και το Περί ψυχής,όπου επίσης επιτίθεται σε στωικές αντιλήψεις. Όμως, είναι κυρίως ξακουστός ως ο μεγαλύτερος σχολιαστής του Αριστοτέλη (σώζονται τα υπομνήματά του στα Αναλυτικά πρότερα). Ιδιαίτερη επίδραση στη μεταγενέστερη φιλοσοφική σκέψη άσκησε η ερμηνεία που έδωσε ο Α. Αφροδισιεύς στην αριστοτελική αντίληψη περί του νου, την οποία αναπτύσσει στα δύο βιβλία του Περί ψυχής.Πρόκειται ουσιαστικά για τη θεωρία του προσωπικού θανάτου, που επανεμφανίζεται στην Αναγέννηση, μετά τη μετάφραση στη Δύση του πρώτου βιβλίου Περί ψυχής του Αριστοτέλη (1495).\n7. Α. ο Αιγαίος (4ος αι. μ.Χ.). Περιπατητικός φιλόσοφος, που καταγόταν από τις Αιγές της Μυσίας και υπήρξε, μαζί με τον φιλόσοφο Χαιρήμονα, δάσκαλος του Νέρωνα, τον οποίο αποκαλούσε «πηλόν αίματι πεφυρμένον». Έγραψε υπομνήματα στις Κατηγορίες του Αριστοτέλη, που χρησιμοποίησε ο Α. ο Αφροδισιεύς. Η άποψη ότι έγραψε υπομνήματα και στο Περί ουρανού του Αριστοτέλη αποδείχτηκε αβάσιμη, επειδή οφειλόταν σε παρανάγνωση σχετικού χωρίου του Σιμπλίκιου.\n8. Α. ο Τραλλιανός (6ος αι. μ.Χ.). Έλληνας γιατρός από τις Τράλλεις της Λυδίας. Αδελφός του αρχιτέκτονα Ανθεμίου, δίδαξε ιατρική στη Ρώμη. Εκτός από ένα έργο του για τα μάτια και μια επιστολή Περί σκωλήκων,έγραψε ένα δωδεκάτομο έργο περί παθολογίας και θεραπευτικής, το οποίο, αφού μεταφράστηκε στα λατινικά και έπειτα στα αραβικά, επηρέασε τη διδασκαλία της ιατρικής κατά τον Μεσαίωνα.\n(; – 328 μ.Χ.) Πατριάρχης Αλεξανδρείας από το 313 έως το 326 (ή, κατ’ άλλους, έως το 328). Αναφέρεται από τους χρονικογράφους ως «ιεράρχης τίμιος, μεγαλοπρεπής, φιλόθεος και φιλάνθρωπος». Αντιμετώπισε πολλές αντιξοότητες εξαιτίας της δραστηριότητας του σχισματικού επίσκοπου Λυκόπολης Μελίτιου και της διάδοσης των δοξασιών του Αρείου, ιερέα από τη Λιβύη. Για να αντικρούσει τις θεωρίες του δεύτερου, συγκάλεσε σύνοδο (320 ή 321) στην Αλεξάνδρεια από περίπου εκατό ιερωμένους της Αιγύπτου και της Λιβύης, οι οποίοι τις καταδίκασαν και απομάκρυναν τον Άρειο από την Αίγυπτο. Ο σάλος όμως δεν τερματίστηκε και χρειάστηκε να συγκληθεί η Α’ Οικουμενική Σύνοδος (325), που θεμελίωσε τη δογματική διδασκαλία της ορθοδοξίας. Τον Άρειο καταδίκασε αργότερα και η νέα σύνοδος στη Νίκαια. Ο A. επέδειξε και συγγραφικό έργο, από το οποίο όμως δεν διασώθηκαν παρά μόνο δύο κείμενα εγκυκλίων του.\n(; – 337 μ.Χ.)Πατριάρχης Κωνσταντινουπόλεως (314-337). Άσπονδος αντίπαλος του αιρεσιάρχη Αρείου. Όταν ο γιος και διάδοχος του Μεγάλου Κωνσταντίνου, Κωνστάντιος, τον διέταξε να δεχτεί σε ακρόαση τον Άρειο, εκείνος αρνήθηκε. Το ίδιο βράδυ, ο Άρειος βρήκε τραγικό θάνατο, «διότι ενώ εξεπλήρωνε φυσικήν ανάγκην εχύθησαν όλα τα εντόσθια και ούτως απέψυξεν» (Νικοδήμου Αγιορείτη: Συναξάριον του αγίου Αλεξάνδρου Κωνσταντινουπόλεως).Ο πατριάρχης Α. πραγματοποίησε σε προχωρημένη ηλικία πολλές περιοδείες για να εξηγήσει στο ποίμνιό του τις αποφάσεις της Α’ Οικουμενικής Συνόδου.\nΌνομα δύο πατριαρχών Αντιοχείας.\n1. Α. Α’ (τέλη 4ου – αρχές 5ου αι.). Πατριάρχης Αντιοχείας (413-420/21). Ο Α. κατά τη διάρκεια της θητείας του στον πατριαρχικό θρόνο κατόρθωσε να αποκαταστήσει την ενότητα μεταξύ των αντίπαλων μερίδων του ποιμνίου του. Οι χρονικογράφοι τον χαρακτηρίζουν «ο τα πάντα άριστος».\n2. Α. Β’ Ταχάν (1869 – 1958). Πατριάρχης Αντιοχείας (1931 – 1958). Ήταν Σύριος στην καταγωγή. Σπούδασε στη Θεολογική Σχολή της Χάλκης και στη Θεολογική Ακαδημία του Κιέβου. Το 1900 διορίστηκε ηγούμενος στο πατριαρχικό μετόχι της εκκλησίας Αντιοχείας στη Μόσχα. Το 1903 χειροτονήθηκε μητροπολίτης Ταρσού και Αδάνων, το 1908 μετατέθηκε στην Τρίπολη και τελικά έγινε πατριάρχης.\n(; – 913).Αυτοκράτορας του Βυζαντίου, τρίτος γιος του Βασιλείου του Μακεδόνα. Βασίλευσε από κοινού με τον αδελφό του Λέοντα τον Σοφό έως τον θάνατο του δεύτερου (912), οπότε και έμεινε μόνος αυτοκράτορας. Ήταν ακόλαστος, δεισιδαίμονας και ανίκανος στη διαχείριση του κράτους. Πέθανε από τις μεγάλες καταχρήσεις το 913.\n1. Ο μάρτυς και «οι συν αυτώ τριάκοντα», μεταξύ των οποίων οι Αλφειός, Ζώσιμος και Μάριος, οι οποίοι μαρτύρησαν με ξίφος. Η μνήμη τους τιμάται στις 28 Σεπτεμβρίου.\n2. Ο μάρτυς «μετά Κρονίωνος». Μαρτύρησαν επί Δεκίου, στην Αλεξάνδρεια, αφού τους περιέβρεξαν με βρασμένο ασβέστη. Η μνήμη τους τιμάται στις 30 Οκτωβρίου.\n3. Ο μάρτυς «μετά των αυταδέλφων αυτού» Αλφειού και Ζώσιμου. Κατάγονταν από την Πισιδία και ήταν σιδηρουργοί στο επάγγελμα. Πέθαναν με μαρτυρικό τρόπο επί Διοκλητιανού. Η μνήμη τους τιμάται στις 28 Οκτωβρίου.\n4. Ο Θεσσαλονικεύς. Πέθανε με μαρτυρικό τρόπο επί Μαξιμιανού. Η μνήμη του τιμάται στις 7 Νοεμβρίου.\n5. Ο μάρτυς «ο εν Κορίνθω μαρτύρησας». Η μνήμη του τιμάται στις 24 Νοεμβρίου.\n6. Επίσκοπος Ιεροσολύμων. Μαρτύρησε στη Ρώμη επί Δεκίου, όπου στάλθηκε σιδηροδέσμιος από τον άρχοντα της Καισαρείας. Ο Α. ρίχτηκε στα θηρία, αλλά αυτά δεν τον άγγιξαν. Τότε προσευχήθηκε και πέθανε. Η μνήμη του τιμάται στις 12 Δεκεμβρίου.\n7. Ο μάρτυς «ο εν Δριζιπάρω της Θράκης». Καταγόταν από τη Νάπολη της Ιταλίας και έζησε επί Μαξιμιανού. Ενώ ήταν στρατιώτης, πιάστηκε και βασανίστηκε. Μετά οδηγήθηκε στην Καρχηδόνα όπου κρεμάστηκε. Στη συνέχεια τον έφεραν στη Μαρκιανούπολη όπου του έκαψαν το πρόσωπο με λαμπάδες και τέλος στη Θράκη όπου και αποκεφαλίστηκε. Η μνήμη του τιμάται στις 25 Φεβρουαρίου.\n8. Ο μάρτυς «ο εν Πύδνη». Αναφέρεται αόριστα ως χριστιανός με πλούσια δράση. Πέθανε με μαρτυρικό τρόπο. Η μνήμη του τιμάται στις 14 Μαρτίου.\n9. Ο πάπας της Ρώμης. Η μνήμη του τιμάται στις 16 Μαρτίου (βλ. λ. Αλέξανδρος. Όνομα παπών της Ρώμης).\n10. Ο μάρτυς. Μαρτύρησε με ξίφος, μαζί με τους Βάρβαρο και Ακόλουθο. Η μνήμη τους τιμάται στις 14 Μαΐου.\n11. Ο μάρτυς. Αποκεφαλίστηκε μαζί με τον συνυπηρέτη του Αστέριο, επειδή αρνήθηκαν να βασανίσουν τον συνυπηρέτη τους Θαλλέλαιο μετά από διαταγή του άρχοντα Θεοδώρου. Η μνήμη τους τιμάται στις 20 Μαΐου.\n12. Πατριάρχης Αλεξανδρείας. Η μνήμη του τιμάται στις 29 Μαΐου (βλ. λ. Αλέξανδρος. Πατριάρχης Αλεξανδρείας).\n13. Ο μάρτυς και η Αντωνίνα. Καταγόταν από τα Κρόδαμα ή Κόδραμα. Η Αντωνίνα είχε συλληφθεί και εγκλειστεί, για τιμωρία, σε οίκο ανοχής. Εκεί την βρήκε ο νεαρός Α. και θέλησε να τη φυγαδεύσει. Τους είδαν όμως στρατιώτες και τους κατήγγειλαν στον ηγεμόνα, ο οποίος τους έπιασε, τους βασάνισε φριχτά και τους έριξε σε λάκκο με φωτιά, όπου βρήκαν τραγικό θάνατο. Η μνήμη τους τιμάται στις 10 Ιουνίου.\n14. Ο «εν Ικονίω». Η μνήμη του τιμάται στις 21 Αυγούστου.\n15. Πατριάρχης Κωνσταντινουπόλεως. Η μνήμη του τιμάται στις 30 Αυγούστου (βλ. λ. Αλέξανδρος. Πατριάρχης Κωνσταντινουπόλεως).\n16. Ο μάρτυς και Άμμων. Θεωρούνται μαθητές του Ωριγένη. Πέθαναν με μαρτυρικό τρόπο στη Σολέα της Κύπρου. Δεν έχει προσδιοριστεί ημερομηνία μνήμης τους.\n17. Α. Νιέφσκι. Ρώσος άγιος. Η μνήμη του τιμάται στις 23 Νοεμβρίου και στις 30 Αυγούστου (βλ. λ. Αλέξανδρος Νιέφσκι).\n18. Ο νεομάρτυς «εκ Θεσσαλονίκης». Όταν βρέθηκε στη Σμύρνη, έγινε μωαμεθανός και δερβίσης και μάλιστα επισκέφθηκε τη Μέκκα. Μεταμέλησε όμως και επανήλθε στον χριστιανισμό. Οδηγήθηκε τότε από τους Τούρκους στη Σμύρνη, όπου αποκεφαλίστηκε το 1794. Η μνήμη του τιμάται στις 26 Μαΐου.\n19. Ο Μηθύμνης. Σύμφωνα με την παράδοση του 18ου αι., διετέλεσε πρώτος επίσκοπος Μηθύμνης. Παλαιότερα όμως είχε επίσης θεωρηθεί επίσκοπος Μυτιλήνης ή Αλεξανδρείας. Εκτός από το ασκητήριό του, σώζονται η λάρνακά του και μερικοί μικροί ναοί που φέρουν το όνομά του. Σώζονται επίσης εικόνες και ακολουθίες του. Τα λείψανά του όμως πετάχτηκαν από τους Τούρκους, όταν κατέλαβαν το μοναστήρι του. Στη Λέσβο, και ιδίως στις βόρειες περιοχές του νησιού, τιμάται ως άγιος, παλαιός επίσκοπος, ο οποίος ασκήτεψε στο χωριό Λαφιώνα και τάφηκε εκεί σε λάρνακα που σώζεται ακόμα και η οποία ανάγεται στον 5ο αι. μ.Χ.\nΌνομα παπών της Ρώμης.\n1. Α. A’, πάπας της Ρώμης (106-115). Διάδοχος του Ευαρέστου. Άγιος της Ρωμαιοκαθολικής Εκκλησίας. Πιστεύεται ότι θανατώθηκε στους διωγμούς των χριστιανών.\n2. Α. Β’, πάπας της Ρώμης (1061-73). Υιοθέτησε αυστηρά μέτρα για την τιμωρία της σιμωνίας και επανέφερε σε ισχύ τα διατάγματα για την αγαμία του κλήρου.\n3. Α. Γ’, πάπας της Ρώμης (1159-81). Διετέλεσε καθηγητής στο πανεπιστήμιο της Μπολόνια και γραμματέας του πάπα Αδριανού Δ’, τον οποίο και διαδέχτηκε. Η εκλογή του αμφισβητήθηκε από τους αντίπαπες Βίκτορα και Πασκουάλε, τους οποίους υποστήριζε με τα όπλα ο αυτοκράτορας Φρειδερίκος. Ο πόλεμος κράτησε 17 χρόνια και ο Α. αναγκάστηκε να εγκαταλείψει τη Ρώμη (1161). Τελικά ο αυτοκράτορας υποχώρησε (1176) και ο Α. συγκάλεσε τη Γ’ σύνοδο του Λατερανού, η οποία όρισε ότι τους πάπες θα εκλέγουν μόνο οι καρδινάλιοι. Προσπάθησε επίσης να επιτύχει την ένωση με την Ορθόδοξη Εκκλησία, αλλά απέτυχε, γιατί ο αυτοκράτορας του Βυζαντίου Μανουήλ Κομνηνός δεν ενέκρινε τις Σταυροφορίες. Ο Α. πέθανε τo 1181, εξόριστος στην Τσίβιτα Καστελάνα, έπειτα από εξέγερση του ρωμαϊκού λαού.\n4. Α. Δ’, πάπας της Ρώμης (1254-61). Πολέμησε χωρίς επιτυχία τον Μαμφρέδο, γιο του Φρειδερίκου B’, ο οποίος είχε καταλάβει τη Ν Ιταλία. Ομαλοποίησε τις σχέσεις μεταξύ Ελλήνων και Λατίνων στην Κύπρο και έκανε προτάσεις στον αυτοκράτορα του Βυζαντίου Θεόδωρο B’ Λάσκαρη για την ένωση των δύο Εκκλησιών.\n5. Α. Ε’, πάπας της Ρώμης (1409-10). Ελληνικής καταγωγής, από την Κρήτη. Το αληθινό του όνομα ήταν Πέτρος Φίλαργος και η καταγωγή του από τις Καρές, τη σημερινή Νεάπολη του νομού Λασιθίου. Όταν πέθαναν οι γονείς του στον λοιμό του 1330, ανέλαβε την ανατροφή του ένας φραγκισκανός μοναχός του τοπικού καθολικού μοναστηριού του Αγίου Αντωνίου, ο οποίος του δίδαξε και τα πρώτα γράμματα. Συνέχισε τις σπουδές του στο καθολικό μοναστήρι του Αγίου Φραγκίσκου στον Χάνδακα (Ηράκλειο), όπου και έγινε μοναχός (1357). Αργότερα μετεκπαιδεύτηκε στη θεολογία στην Ιταλία και στο Παρίσι, ενώ δίδαξε και στο πανεπιστήμιο της γαλλικής πόλης. Ανέλαβε καθήκοντα ιεραποστόλου στη Βοημία και στη Λιθουανία και, όταν επέστρεψε, χρημάτισε σύμβουλος του δούκα του Μιλάνου, Ιωάννη Βισκόντι. Το 1402 έγινε αρχιεπίσκοπος Μιλάνου και οργανωτής της Συνόδου της Πίζας, η οποία καθαίρεσε δύο αντίπαπες που υπήρξαν σφετεριστές της παπικής εξουσίας και τον ανακήρυξε ομόφωνα νόμιμο πάπα με το όνομα Αλέξανδρος E’, στις 26 Ιουνίου του 1409. Ο νέος πάπας δεν έζησε όμως παρά μόνο δέκα μήνες μετά την εκλογή του. Πέθανε στις 4 Μαΐου 1410 και δεν μπόρεσε έτσι να μπει στην απελευθερωμένη Ρώμη και να ασκήσει την εξουσία του στο Βατικανό. Ο τάφος του –λαμπρό μαυσωλείο– βρίσκεται στον ναό του Αγίου Φραγκίσκου στην Μπολόνια. Ένας δρόμος της γενέτειράς του, Νεάπολης, έχει ονομαστεί οδός Πάπα Αλεξάνδρου E’.\n6. Α. ΣΤ’ (Ροδρίγος Βοργίας, Ισπανία 1430 – Βατικανό 1503). Πάπας της Ρώμης (1492-1503). Ο πάπας Κάλλιστος Γ’ ήταν θείος του και σε αυτόν οφείλει την ανάδειξή του σε καρδινάλιο. Ήταν ευφυέστατος και επιδέξιος διπλωμάτης. Στην πολιτική δραστηριότητά του σημαντικό ρόλο έπαιξε ο γιος του Καίσαρας, ικανός αλλά στυγνός στρατηγός, ο οποίος τον ώθησε συχνά σε απάνθρωπες ωμότητες. Για τον πάπα αυτόν έχουν γραφτεί πολλά, χωρίς ωστόσο να υπάρχουν και βάσιμες αποδείξεις. Λέγεται, για παράδειγμα, ότι δηλητηρίασε πολλούς αντιπάλους του και ότι διατηρούσε σχέσεις με την κόρη του Λουκρητία, στην οποία είχε αναθέσει την οικονομική διαχείριση του Βατικανού. Στο ενεργητικό του Α. καταγράφηκε η καταπολέμηση –με κάθε μέσο– του τουρκικού επεκτατισμού. Επί τέσσερα συνεχή χρόνια (1499-1502) εκχωρούσε το ένα δέκατο των εσόδων του κλήρου για την οργάνωση αντιοθωμανικής σταυροφορίας και προσπαθούσε να πείσει τους χριστιανούς ηγεμόνες να συμμετάσχουν. Ο θάνατος όμως ματαίωσε τις προσπάθειές του. Λέγεται μάλιστα, χωρίς να υπάρχουν αποδείξεις, ότι τον δηλητηρίασε ο γιος του Καίσαρας, αν και αυτό σήμερα αμφισβητείται τελείως. Πέθανε, όπως απέδειξαν οι έρευνες, από ελονοσία.\n7. Α. Ζ’ (Φάβιος Τσίγκι), πάπας της Ρώμης (1655-67). Αντιτάχθηκε στον ιανσενισμό και ήρθε σε σύγκρουση με τη Γαλλία, αλλά αναγκάστηκε τελικά να υποχωρήσει (1664).\n8. Α. H’ (Πέτρος Οτομπόνι), πάπας της Ρώμης (1689-91). Βοήθησε ηθικά και υλικά τη Βενετία στους πολέμους της κατά των Τούρκων και πλούτισε τη Βιβλιοθήκη του Βατικανού με την αγορά των βιβλίων και της συλλογής χειρογράφων της βασίλισσας Χριστίνας της Σουηδίας.\nΟ πάπας Αλέξανδρος ΣΤ’, ο επιλεγόμενος Βοργίας, όπως απεικονίζεται σε λεπτομέρεια από το έργο «Αναστημένος Χριστός» του Πιντουρίκιο (Μουσείο του Βατικανού, Ρώμη· φωτ. Igda).\nΌνομα τριών τσάρων της Ρωσίας.\n1. Α. Α’ Πάβλοβιτς (Πετρούπολη 1777 – Ταγκανρόγκ 1825). Ανέβηκε στον θρόνο στις 11 Μαρτίου 1801, μετά τη δολοφονία του πατέρα του Παύλου. Υπό την επιρροή νεαρών φίλων του, που είχαν διαπαιδαγωγηθεί όπως και ο ίδιος με το πνεύμα του διαφωτισμού, αλλά και με ρομαντικές τάσεις, υιοθέτησε αμέσως φιλελεύθερα μέτρα. Στο μεταξύ, οι σχέσεις με τη Γαλλία χειροτέρευαν, για να οδηγηθούν τελικά στον πόλεμο του 1805 –αφού προηγουμένως ο Α. είχε συγκροτήσει με την Αγγλία και την Πρωσία την τρίτη συμμαχία κατά του Ναπολέοντα– και στην ήττα του Αούστερλιτς. Μετά την ήττα του στο Φρίντλαντ, επειδή γοητεύτηκε προς στιγμήν από το πολιτικό και στρατιωτικό δαιμόνιο του Ναπολέοντα, υπέγραψε τη συνθήκη του Τίλσιτ (1807), που προέβλεπε τη διανομή της Ανατολής μεταξύ των δύο αυτοκρατόρων (τότε οι Γάλλοι παραχώρησαν τα Επτάνησα στους Ρώσους), και προσχώρησε στον ηπειρωτικό αποκλεισμό. Την περίοδο 1807-12 διεξήγαγε νικηφόρες πολεμικές εκστρατείες εναντίον της Σουηδίας και της Τουρκίας, ενώ κατέκτησε τη Φιλανδία και τη Βεσσαραβία. Στο εσωτερικό, ο υπουργός του Μιχαήλ Σπεράνσκι κατάρτισε ένα σχέδιο φιλελεύθερων μεταρρυθμίσεων, οι οποίες όμως ήταν υπερβολικά τολμηρές για να γίνουν αποδεκτές. Κατά την εκστρατεία του Ναπολέοντα εναντίον της Ρωσίας αποδείχτηκε αρκετά ισχυρός, ώστε να αναγκάσει τη Μεγάλη Στρατιά σε καταστροφική υποχώρηση. Εμφανίστηκε τότε ως αρχηγός της έκτης συμμαχίας εναντίον του Ναπολέοντα και μπήκε θριαμβευτής στο Παρίσι στις 31 Μαρτίου 1814. Ο μεγάλος πόλεμος όμως, που φάνηκε να τον συνδέει στενά με τον λαό του, επέδρασε και σε μια βαθιά μεταβολή στον χαρακτήρα του. Μια κρίση μυστικισμού, υπό την επίδραση και μιας μυστικοπαθούς Γερμανίδας, της βαρόνης Κρίντενερ, τον οδήγησε στην ίδρυση της Ιερής Συμμαχίας και στην υιοθέτηση μιας αντιδραστικής στάσης, τόσο στα εσωτερικά ζητήματα όσο και στην εξωτερική πολιτική. Τελικά εγκατέλειψε τον θρόνο υπέρ του αδελφού του, Νικολάου, και κατά μία εκδοχή πέθανε ερημίτης στη Σιβηρία.\n2. Α. Β’ Νικολάγεβιτς (Μόσχα 1818 – Πετρούπολη 1881). Ανέβηκε στον θρόνο το 1855 μετά τον θάνατο του πατέρα του Νικολάου Α’, κατά τη διάρκεια της τελευταίας και ατυχούς για τη χώρα του φάσης του πολέμου της Κριμαίας. Αμέσως μετά τη Συνθήκη του Παρισιού, εγκαινίασε ένα μεγαλόπνοο σύστημα μεταρρυθμίσεων, χωρίς όμως να θίξει το απολυταρχικό καθεστώς. Το 1858 διακήρυξε την απελευθέρωση των δουλοπάροικων που ανήκαν στα κτήματα του στέμματος. Στις 19 Φεβρουαρίου 1861 διακήρυξε την κατάργηση της δουλείας. Προσπάθησε έπειτα να επιταχύνει τον εκσυγχρονισμό με διοικητικές μεταρρυθμίσεις, δημιουργώντας τις ζέμστβο,αιρετές συνελεύσεις που χειρίζονταν τα προβλήματα των επαρχιών και των κυβερνείων. Αναμόρφωσε επίσης τη δικαιοσύνη, με τη δημιουργία σώματος μόνιμων δικαστών, παραχώρησε ευρεία αυτονομία στα πανεπιστήμια και έλαβε μέτρα για την ανάπτυξη της μέσης παιδείας. Όμως, ο ολοένα σαφέστερα ριζοσπαστικός προσανατολισμός της παιδείας, η εξάπλωση του σοσιαλισμού, σε συνδυασμό με τις πολωνικές εξεγέρσεις του 1863 και μια δολοφονική απόπειρα εναντίον του το 1866, ανάγκασαν τον Α. να εγκαταλείψει τις φιλελεύθερες μεταρρυθμίσεις. Υπό την επίδραση σλαβόφιλων συμβούλων, όπως ο κόμης Τολστόι, υιοθέτησε απολυταρχικές και εθνικιστικές θέσεις, με επακόλουθο την εξέγερση των νεαρών διανοουμένων. Στην εξωτερική πολιτική, κατά τα τελευταία χρόνια της βασιλείας του ξαναγύρισε στην παραδοσιακή ρωσική τακτική, που απέβλεπε σε επέκταση στα Βαλκάνια, ιδίως μετά τον νικηφόρο πόλεμο του 1876-77 εναντίον της Τουρκίας. Μετά τον πόλεμο, οι επαναστατικές ζυμώσεις ξανάρχισαν με μεγαλύτερη ένταση παρά τα σκληρότερα κατασταλτικά μέτρα. Δολοφονήθηκε στις 13 Μαρτίου 1881, μόλις είχε υπογράψει διάταγμα με το οποίο δημιουργούσε νομοθετική συνέλευση.\n3. Α. Γ΄ Αλεξάνδροβιτς (Πετρούπολη 1845 – Λεβάδια Κριμαίας 1894). Η βασιλεία του, που άρχισε αμέσως μετά τη δολοφονία του πατέρα του Αλέξανδρου B’ (1881), χαρακτηρίζεται από σκληρή καταδίωξη των επαναστατικών ομάδων, από περιορισμούς στον τομέα των ζέμστβο και από την προσπάθεια ενίσχυσης του απολυταρχισμού. Η κυβέρνηση του Α. ακολούθησε αυστηρή οικονομική πολιτική και επέβαλε υψηλούς τελωνειακούς δασμούς προς όφελος της εθνικής παραγωγής. Άρχισε τότε η κατασκευή του υπερσιβηρικού σιδηροδρόμου, για τη σύνδεση της ευρωπαϊκής Ρωσίας με τις ασιατικές κτήσεις. Ο Α. σύναψε αμυντική συμμαχία με τη Γαλλία (1891), με σκοπό την αποκατάσταση της ευρωπαϊκής ισορροπίας, που την απειλούσε η Τριπλή Συμμαχία. Στην εσωτερική πολιτική ακολούθησε αυστηρά εθνικιστικές τάσεις, όπως μαρτυρούν οι προσπάθειες βίαιης ενσωμάτωσης των βαλτικών και φιλανδικών επαρχιών, καθώς και η ένταση του αντισημιτισμού.\nΟ τσάρος Αλέξανδρος Α’ τέθηκε ο ίδιος επικεφαλής των ρωσικών στρατευμάτων κατά του Ναπολέοντα την περίοδο 1812-14. Στη φωτογραφία, πίνακας του Π. Γκονέσε από μάχη μεταξύ Γάλλων και Ρώσων (Ιστορικό Μουσείο, Μόσχα).\nΌνομα διαφόρων βασιλιάδων της Ευρώπης.\n1. Α. Β’ (1198 – 1249). Βασιλιάς της Σκοτίας (1214-49). Ανέβηκε στον θρόνο το 1214 και πέτυχε να καταστείλει στάσεις αρχηγών και φατριών. Πολέμησε μαζί με τους Άγγλους ευπατρίδες εναντίον του Ιωάννη Ακτήμονα, τον οποίο υποχρέωσαν να υπογράψει τον Μεγάλο Χάρτη των Ελευθεριών (Magna Carta Libertatum). Για τη συμμετοχή του στα γεγονότα αυτά αφορίστηκε από τον πάπα Ιννοκέντιο Γ’. Συμμάχησε με τους Γάλλους για νααντιμετωπίσει την εχθρότητα του Άγγλου βασιλιά, αλλά μετά τον θάνατο του Ιωάννη του Ακτήμονα διατήρησε φιλικές σχέσεις με το βασίλειο της Αγγλίας. Το 1237 δέχτηκε τη διαιτησία των λεγάτων του πάπα και παραιτήθηκε από τις αξιώσεις του εις βάρος της Αγγλίας. Πέθανε κατά τη διάρκεια εκστρατείας εναντίον του υποτελούς στον βασιλιά της Νορβηγίας Δούκα του Αργκίλ (περιοχή της νοτιοδυτικής Σκοτίας).\n2. Α. Γ’, βασιλιάς της Σκοτίας (1241 – 85), γιος του Α. B’. Απέκρουσε τις αξιώσεις του Ερρίκου Γ’ της Αγγλίας περί υποταγής και κατάφερε αργότερα (1266) να εξαγοράσει από τους Νορβηγούς τα Δυτικά Νησιά και τη νήσο Μαν.\n3. Ηγεμόνας της Βουλγαρίας (14oς αι.). Νίκησε τον βυζαντινό αυτοκράτορα Ανδρόνικο στο Ρουσόκαστρο. Συμμάχησε έπειτα μαζί του και προσφέρθηκε να βοηθήσει τους Βυζαντινούς στη ναυπήγηση στόλου για την αντιμετώπιση των Τούρκων, που αποτελούσαν κοινή απειλή για όλες τις βαλκανικές ηγεμονίες, χωρίς όμως επιτυχία.\n4. Α. A’ (1377 – 1443). Βασιλιάς της Γεωργίας. Νεαρός ακόμη, πήρε ενεργό μέρος στον απελευθερωτικό αγώνα της χώρας του εναντίον των Ασιατών του Ταμερλάνου που την είχαν κατακτήσει. Ανέβηκε στον θρόνο το 1414 και πέτυχε όχι μόνο να ολοκληρώσει και να σταθεροποιήσει την ανεξαρτησία του βασιλείου, αλλά και να εξασφαλίσει την ησυχία και την ευημερία των υπηκόων του αποφεύγοντας επιδέξια τις εξωτερικές περιπέτειες. Λίγο πριν από τον θάνατό του μοίρασε το κράτος στους τρεις γιους του, οι οποίοι με τη σειρά τους μοίρασαν ο καθένας τη δική του ηγεμονία στα παιδιά τους. Με τη διαίρεση αυτή του κράτους ο Α. συνέβαλε στην εξασθένισή του και στην εύκολη κατάκτησή του αργότερα από τον στρατό της Περσίας.\n5. Α. Α’ ο Καλός (; – 1433). Ηγεμόνας της Μολδαβίας, γιος του βασιλιά Ρωμανού. Αναγνώρισε την επικυριαρχία του βασιλιά της Πολωνίας Βλαδισλάβου (1402) που είχε επεκτατικές βλέψεις. Η επικυριαρχία αυτή αναγνωρίστηκε το 1412 και από τον βασιλιά της Ουγγαρίας. Το 1430 συμμάχησε με τον ηγεμόνα της Λιθουανίας εναντίον της Πολωνίας, αλλά ηττήθηκε.\n6. Α. Γιαγκέλον (Jagellon, 1461 – 1506). Μεγάλος δούκας της Λιθουανίας και βασιλιάς της Πολωνίας. Ένωσε το δουκάτο της Λιθουανίας με την Πολωνία όπου βασίλευε ο αδελφός του Ιωάννης Αλβέρτος. Μετά τον θάνατο του τελευταίου ανακηρύχτηκε βασιλιάς της Πολωνίας και κατάφερε να επιβληθεί στις παραδουνάβιες χώρες, καθώς και στην υποτελή Πρωσία που είχε επαναστατήσει.\n7. Πρίγκιπας του Βάτεμβεργκ (Κάσελ 1857 – Γκρατς 1893). Πρώτος ηγεμόνας του αυτόνομου βουλγαρικού κράτους (1879-86) μετά τον Ρωσοτουρκικό πόλεμο του 1878. Αν και ο βουλγαρικός θρόνος τού δόθηκε κατ’ απαίτηση του τσάρου, ο Α. προσπάθησε να αποτινάξει την ασφυκτική ρωσική κηδεμονία. Η ρωσική διπλωματία στράφηκε τότε εναντίον του και παρότι ο Α. πραγματοποίησε την ένωση της Βουλγαρίας με την Ανατολική Ρωμυλία (1885) και απέκρουσε τους Σέρβους που είχαν εισβάλει στη χώρα του (1885), αναγκάστηκε να παραιτηθεί τον Αύγουστο του 1886, ύστερα από στρατιωτική συνωμοσία που είχε υποκινηθεί από τον τσάρο. Λίγες μέρες αργότερα οι νομιμόφρονες αξιωματικοί του βουλγαρικού στρατού τον επανέφεραν στον θρόνο, αλλά υποχρεώθηκε σε νέα παραίτηση μετά από επεμβάσεις της Ρωσίας και της Πρωσίας εναντίον του (7 Σεπτεμβρίου 1886).\n8. Α. Α’ Οβρένοβιτς (1876 – 1903). Βασιλιάς της Σερβίας (1889-1903). Ανέβηκε στον θρόνο σε ηλικία δώδεκα ετών μετά την παραίτηση του πατέρα του Μιλάνου. Η περίοδος της βασιλείας του χαρακτηρίζεται από μεγάλες πολιτικές αναταραχές. Έναν χρόνο προτού ενηλικιωθεί κήρυξε πραξικοπηματικά τον εαυτό του ενήλικο, με τη βοήθεια του στρατού φυλάκισε τους συντηρητικούς αντιβασιλείς και βοήθησε να σχηματιστεί ριζοσπαστική κυβέρνηση. Σύντομα, όμως, το 1894, κατάργησε το φιλελεύθερο σύνταγμα του 1888 για να επαναφέρει το παλαιότερο και συντηρητικό του 1869. Το 1901, λόγω της αντίδρασης που προκάλεσε ο γάμος του με μια πρώην κυρία των τιμών της μητέρας του, προσπάθησε να αποδώσει ορισμένες ελευθερίες και να συνδιαλεχθεί με τους πολιτικούς αρχηγούς, χωρίς όμως επιτυχία. Έτσι κατέφυγε σε διώξεις και άλλα κατασταλτικά μέτρα. Δεν κατόρθωσε όμως να επιβληθεί στον δυσαρεστημένο στρατό που τελικά στασίασε (1903), σκότωσε τον Α. και τη σύζυγό του και ανακήρυξε βασιλιά της Σερβίας τον Πέτρο Καραγεόργεβιτς.\n9. Α. A’ Καραγεόργεβιτς (1888 – 1934). Βασιλιάς των Σέρβων, Κροατών και Σλοβένων (1921-34), γιος του βασιλιά της Σερβίας Πέτρου Καραγεόργεβιτς και της Ζόρκας, θυγατέρας του ηγεμόνα του Μαυροβουνίου Νικολάου. Διακρίθηκε κατά τις σερβοβουλγαρικές εχθροπραξίες στον B’ Βαλκανικό πόλεμο του 1913. Κατά τον A’ Παγκόσμιο πόλεμο έγινε αρχιστράτηγος και εξελέγη αντιβασιλιάς το 1918 από το εθνικό συμβούλιο του Ζάγκρεμπ. Έγινε βασιλιάς το 1921. Προχώρησε στην ενοποίηση των τριών ηγεμονιών στο κράτος της Νοτιοσλαβίας (Γιουγκοσλαβίας), αλλά το 1929 επέβαλε δικτατορικό καθεστώς. Αποτέλεσμα της πολιτικής του και των πολιτικών αναταραχών και διακρίσεων εις βάρος των Κροατών ήταν η δολοφονία του από Κροάτη αυτονομιστή στη Μασσαλία (1934).\n(Αθήνα 1893 – Τατόι 1920). Βασιλιάς των Ελλήνων (1917-20), τέταρτος κατά σειρά και τρίτος από τη βασιλική οικογένεια των Γλίξμπουργκ. Γιος του Κωνσταντίνου Α’ και της Σοφίας, διαδέχτηκε στον θρόνο τον πατέρα του, ο οποίος στις 29 Μαΐου 1917, ύστερα από τελεσιγραφική απαίτηση των δυνάμεων της Αντάντ, υπέβαλε την παραίτησή του υπέρ του Α. Η αλλαγή αυτή διευκόλυνε την έξοδο της Ελλάδας από την ουδετερότητα και τη σύναψη συμμαχίας με την Αντάντ κατά των Κεντρικών Αυτοκρατοριών. Η περίοδος βασιλείας του Α. υπήρξε μάλλον ευτυχής· ήπιος και διαλλακτικός, διευκόλυνε σοβαρά την εξέλιξη των πολιτικών υποθέσεων της χώρας. Τον Νοέμβριο του 1919 ο Α. νυμφεύτηκε μυστικά με μοργανατικό γάμο την κόρη του στρατηγού Θρ. Μάνου, Ασπασία, από την οποία και απέκτησε κόρη, την πριγκίπισσα Αλεξάνδρα. Ο γάμος αυτός δημιούργησε πολύπλοκο ζήτημα, το οποίο όμως λύθηκε ύστερα, αφού με σχετικούς νόμους και διατάγματα νομιμοποιήθηκε ο γάμος. Τον Σεπτέμβριο του 1920 ένας πίθηκος του κήπου των ανακτόρων Τατοΐου δάγκωσε τον Α., ο οποίος, παρά τις προσπάθειες Ελλήνων και ξένων γιατρών, πέθανε από μόλυνση στις 12 Οκτωβρίου 1920. Κηδεύτηκε στην Αθήνα και τάφηκε στο βασιλικό κοιμητήριο Τατοΐου.\nΟ Αλέξανδρος Α’, βασιλιάς των Ελλήνων (1917 – 20).\nΕπώνυμο αγωνιστών του 1821.\n1. Οπλαρχηγός, ο οποίος καταγόταν από την Ήπειρο. Πολέμησε στη Μολδοβλαχία με τον Αλέξανδρο Υψηλάντη.\n2. Οπλαρχηγός, ο οποίος καταγόταν από την Πελοπόννησο. Σκοτώθηκε στο Σκουλένι το 1821.\n3. Ηλίας. Καταγόταν από την Πελοπόννησο. Επικεφαλής μικρού σώματος Στεμνιτσιωτών, πολέμησε με τους Κολοκοτρωναίους και τον Πλαπούτα.\n4. Κωνσταντίνος. Καταγόταν από τη Στεμνίτσα. Αναφέρεται ότι πολέμησε στην Καρύταινα.\nΟνομασία πέντε πλοίων που χρησιμοποιήθηκαν στην Επανάσταση του 1821. Δύο από αυτά ήταν υδραίικα (το ένα ανήκε στους Στ. και Β. Βουδουραίους και το άλλο στον Δημ. Τσαμαδό). Άλλα δύο ήταν σπετσιώτικα, το ένα του Ανδρέα Σκλια και το άλλο του Γ. Χατζηανδρέου. Τέλος, το πέμπτο ήταν ψαριανό και ανήκε στον Ν. Χατζηαλεξανδρή. Και τα πέντε προσέφεραν σημαντικές υπηρεσίες στον Αγώνα.\nΗμιορεινός οικισμός (υψόμ. 440 μ., 10 κάτ.) της Λευκάδας. Υπάγεται διοικητικά στον δήμο Λευκάδας. Βρίσκεται στο ανατολικό τμήμα του νησιού.\n(Παπαδόπουλος, Πάπαρι Αρκαδίας 1936 –). Μητροπολίτης Μαντινείας και Κυνουρίας. Σπούδασε στη θεολογική σχολή του Πανεπιστημίου Αθηνών. Χειροτονήθηκε διάκονος το 1968 και πρεσβύτερος το 1969. Υπηρέτησε ως καθηγητής σε σχολεία της μέσης εκπαίδευσης στην Τρίπολη και ιεροκήρυκας στη μητρόπολη Μαντινείας και Κυνουρίας, όπου ανέπτυξε πλούσια πνευματική και κοινωνική δράση, ίδρυσε το ίδρυμα τυφλών Η Αγία Παρασκευή (Τρίπολη), έγραψε ιστορικές και αγιολογικές μελέτες σχετικές με την τοπική εκκλησία και διηύθυνε το περιοδικό Αλιεύς. Κατά το χρονικό διάστημα 1976-84 διετέλεσε γραμματέας των συνοδικών δικαστηρίων της Ιεράς Συνόδου. Το 1984 εξελέγη μητροπολίτης Ναυπάκτου και Αγίου Βλάσιου, όπου επίσης άφησε σημαντικό πνευματικό, κοινωνικό και φιλανθρωπικό έργο. Στις αρχές του 1995 μετατέθηκε στη μητρόπολη Μαντινείας και Κυνουρίας, όπου συνεχίζει το ποιμαντορικό του έργο. Συγκεκριμένα, στη νέα περιφέρειά του ανακαίνισε αρκετά παλαιά ιστορικά μοναστήρια, το μητροπολιτικό οίκημα στην Τρίπολη και το επισκοπείο στο Λεωνίδιο, ίδρυσε κατασκηνώσεις (Άγιος Ανδρέας Κυνουρίας), ραδιοφωνικό σταθμό, σχολή βυζαντινής μουσικής (Τρίπολη), εκδίδει το περιοδικό Αλιεύς και διευθύνει διάφορα φιλανθρωπικά ιδρύματα, όπως το Δεκάζειο γηροκομείο, τον Οίκο Τυφλών στην Τρίπολη, το Κοντορρούπειο γηροκομείο Λεωνιδίου κ.ά. Τελευταία κυκλοφόρησε το βιβλίο του Ιστορία της Ιεράς Μητροπόλεως Μαντινείας και Κυνουρίας.\nἀλέξανδρος, -ον (Α)\n1. αυτός που υπερασπίζει τους άνδρες\n2. (το θηλυκό) ως επίθετο τής Ήρας.\n[ΕΤΥΜΟΛ. < ἀλέξω «υπερασπίζω» + -ἀνδρὸς < ἀνήρ].\nΑλέξανδρος 1 — (Торони,Греция) Категория отеля: 1 звездочный отель Адрес: Τορώνι, Торони, 63072, Греция … Каталог отелей\nἈλέξανδρος — masc nom sg … Greek morphological index (Ελληνική μορφολογικούς δείκτες)\nἀλέξανδρος — defending men masc/fem nom sg … Greek morphological index (Ελληνική μορφολογικούς δείκτες)\nΑλέξανδρος ο Βάλας — Όνομα βασιλιάδων της Συρίας. 1. Α. ο Β. Α’. Βασιλιάς της Συρίας (150 145 π.Χ.). Διάσημος τυχοδιώκτης από τη Σμύρνη ή τη Ρόδο. Στον θρόνο της Συρίας αναρριχήθηκε έπειτα από συνωμοσία με τον Ηρακλείδη, τον οποίο είχε εκτοπίσει στη Ρόδο ο Δημήτριος… … Dictionary of Greek\nΑλέξανδρος Αβωνοτειχίτης — (105 – 171 μ.Χ.). Μυστικιστής από το Άβωνο της Θράκης. Ίδρυσε στο χωριό αυτό ένα θεραπευτήριο, το οποίο εξελίχθηκε σε κέντρο λατρείας και μυστηρίων. Τα μυστήρια αυτά διαιρούνταν σε τρεις βαθμούς, που ονομάζονταν ημέρες. Ο πρώτος βαθμός αφορούσε… … Dictionary of Greek\nΑλέξανδρος Ιεραπόλεως — (5ος αι. μ.Χ.). Αρχιεπίσκοπος στη Συρία. Ήταν φίλος του αιρετικού Νεστόριου και ενάντιος του Κυρίλλου Αλεξανδρείας. Έλαβε μέρος στην Γ’ Οικουμενική Σύνοδο (431), όπου υποστήριξε τον Νεστόριο μαζί με τον Ιωάννη Αντιοχείας και τους άλλους… … Dictionary of Greek\nΑλέξανδρος Λογοθέτης — Βυζαντινός οικονομολόγος, κατά τη βασιλεία του Ιουστινιανού. Στάλθηκε από τον αυτοκράτορα στη Ραβένα της Ιταλίας για να επιτύχει την αναδιοργάνωση της επαρχίας και την πλήρη υποταγή των Γότθων που ετοιμάζονταν για εξέγερση μετά την αποχώρηση του… … Dictionary of Greek\nΑλέξανδρος Μιχαΐλοβιτς — (Τβερ 1290 – 1340). Ρώσος μεγάλος δούκας του Τβερ και του Πσκοβ. Διακρίθηκε στους αγώνες εναντίον των Τατάρων που κατείχαν τότε τη διαιρεμένη σε πολλές ηγεμονίες Ρωσία (13ος 14ος αι.). H στάση του αυτή προκάλεσε την οργή του χάνου (βασιλιά) των… … Dictionary of Greek\nΑλέξανδρος Νιέφσκι — I (Alexander Nevsky, 1220 – 1263). Ρώσος δούκας. Στις 15 Ιουλίου 1240 νίκησε τους Σουηδούς στον ποταμό Νέβα και σταμάτησε έτσι την εισβολή στο δουκάτο του Νόβγκοροντ. Από τη νίκη του αυτή στον Νέβα (Neva) πήρε το όνομα Νιέφσκι, με το οποίο έμεινε … Dictionary of Greek


Επίθεση με βιτριόλι: 'Εγώ σε λίγο θα...' - Σόκαρε ακόμα και τον πατέρα της η 35χρονη κατηγορούμενη! - Europost.gr\nΑρχική/ΤΕΛΕΥΤΑΙΑ ΝΕΑ/Επίθεση με βιτριόλι: ‘Εγώ σε λίγο θα…’ – Σόκαρε ακόμα και τον πατέρα της η 35χρονη κατηγορούμενη!\nΕπίθεση με βιτριόλι: ‘Εγώ σε λίγο θα…’ – Σόκαρε ακόμα και τον πατέρα της η 35χρονη κατηγορούμενη!\nΔείχνοντας να αγνοεί επιδεικτικά τα στοιχεία εναντίον της που είναι πολλά, συντριπτικά και συνεχώς εμπλουτίζονται, η 35χρονη Έφη φαίνεται πως, είτε πουλάει τρέλα ακόμα και στους ίδιους της τους γονείς, ή στ’ αλήθεια βρίσκεται σε ένα δικό της κόσμο εκτός πραγματικότητας.\nΣύμφωνα με πληροφορίες, σε συνάντηση που είχε με τον πατέρα της στις φυλακές της Θήβας όπου κρατείται κατηγορούμενη για την επίθεση με βιτριόλι σε βάρος της Ιωάννας Παλιοσπύρου στα τέλη του περασμένου Μαΐου στην Καλλιθέα, του εξέφρασε την πεποίθηση και τη σιγουριά της ότι σύντομα θα αποφυλακιστεί, αφήνοντάς τον άφωνο. «Μη στεναχωριέσαι. Εγώ σε λίγο θα είμαι έξω…». Και είναι άγνωστο από που αντλεί αυτή την αισιοδοξία όταν όλα την τοποθετούν στο κάδρο της βασικής υπόπτου για την επίθεση στην Παλιοσπύρου.\nΗ «γυναίκα-δηλητήριο» εξακολουθεί να κάνει χρήση του δικαιώματος της σιωπής και δεν έχει απολογηθεί, ενώ το γεγονός ότι δεν μιλά για την υπόθεση που συγκλόνισε το πανελλήνιο έχει αρχίσει να προβληματίζει και τον δικηγόρο της, τον γνωστό ποινικολόγο Σάκη Κεχαγιόγλου ο οποίος μέχρι σήμερα δεν βρίσκει ανταπόκριση στα επίμονα καλέσματά του να του μιλήσει για να μπορέσει να τη βοηθήσει.\nΟ φάκελος των σε βάρος της στοιχείων είναι μεγάλος και ο διακεκριμένος ποινικολόγος δεν έχει «όπλα» να αντικρούσει ούτε ένα μέρος αυτών, εξαιτίας της αινιγματικής στάσης της 35χρονης. Όσοι τον γνωρίζουν λένε πως δεν αποκλείεται ακόμη και να αποσυρθεί από συνήγορός της, αρνούμενος να «χρεωθεί» την όποια λανθασμένη στάση και τακτική της.


Δημιουργία Δικτύου «Γιατροί της πόλης» για την περίθαλψη ανασφάλιστων πολιτών — Δήμος Περιστερίου\nΔημιουργία Δικτύου «Γιατροί της πόλης» για την περίθαλψη ανασφάλιστων πολιτών\nΣτις ημέρες μας που πολλοί πολίτες μαστίζονται από την οικονομική κρίση και την στέρηση, η ευαισθησία, η ανθρωπιά και η αλληλεγγύη απλώνονται και αγκαλιάζουν την πόλη του Περιστερίου.\nΣτα πλαίσια της εφαρμογής του πρωτοποριακού προγράμματος της «στοχευμένης» κοινωνικής αλληλεγγύης του Δημάρχου Ανδρέα Παχατουρίδη, δημιουργήθηκε το Δίκτυο «Γιατροί της πόλης», το οποίο και στελεχώνουν δεκάδες γιατροί όλων των ειδικοτήτων.\nΣκοπός του Δικτύου είναι η άμεση αντιμετώπιση ιατρικών περιστατικών που θα αφορούν αποδεδειγμένα ανασφάλιστους συμπολίτες μας.\nΣτο δίκτυο μπορούν να συμμετέχουν όλοι οι γιατροί που θέλουν να προσφέρουν τις υπηρεσίες τους, προς ανακούφιση των συνανθρώπων μας.\nΟι «Γιατροί της πόλης» θα συνεργάζονται με την Κοινωνική Υπηρεσία του Δήμου Περιστερίου για την καλύτερη λειτουργία του Δικτύου. Πληροφορίες τηλ. 210 5743971 – 210 5701091.\nΔικαίωση του Δημάρχου Ανδρέα Παχατουρίδη για το χαράτσι6/03/2012\nΑνοικτή πρόσκληση σε Έλληνες παραγωγούς αγροτικών προϊόντων7/03/2012


Bioclin Phydrium ES Antidandruff Hair Lotion 60ml | Pharmacy-CarePharmacy-Care\nHomeΓΙΑ ΤΗ ΓΥΝΑΙΚΑΜΑΛΛΙΑΕΙΔΙΚΑ ΠΡΟΪΟΝΤΑ\t-20% Bioclin Phydrium ES Antidandruff Hair Lotion 60ml\n€24.97 €19.97 * Κερδίζετε: €5\nΚατηγορίες: ΕΙΔΙΚΑ ΠΡΟΪΟΝΤΑ, ΜΑΛΛΙΑ, ΜΑΛΛΙΑ men.\nΚοσμετολογική λοσιόν που φροντίζει και δυναμώνει τα αδύναμα, ταλαιπωρημένα και ξηρά μαλλιά. Ταυτόχρονα προλαμβάνει την\nπιτυρίδα (λιπαρή & ξηρή) χαρίζοντας μια αίσθηση δροσιάς.\nΚριτικέςΔεν υπάρχουν κριτικές προς το παρόν, θα θέλατε να υποβάλετε τη δική σας;\tΓράψτε πρώτοι μια κριτική “Bioclin Phydrium ES Antidandruff Hair Lotion 60ml” Ακύρωση απάντησης


Arttaf: Οκτωβρίου 2009\nΠΑΡΑΣΤΑΣΗ ΘΕΑΤΡΟΥ ΔΡΟΜΟΥ "K-ROOM" ΑΠΟ ΤΗΝ ΟΜΑΔΑ: ΩΡΘΟΓΡΑΦΙΚΑ ΛΑΘΗ"\nΜία παράσταση μιμικής με στοιχεία θεάτρου δρόμου και χορού\nΕτικέτες Ξενοφοβία, littérature\nΟ πρόσφυγας ήδη από τα αρχαία ελληνικά σήμαινε αυτόν που ζητάει προστασία, που καταφεύγει κάπου για προστασία.\nΠρόσφυγας είναι αυτός που δεν είχε άλλη επιλογή παρά να φύγει από την πατρίδα του. Σύμφωνα με τη Συνθήκη του ΟΗΕ για τους Πρόσφυγες (Σύμβαση της Γενεύης 1951), ο πρόσφυγας είναι κάποιος που βρίσκεται εκτός της χώρας καταγωγής του, κινδυνεύει πραγματικά να υποστεί παραβιάσεις των ανθρωπίνων δικαιωμάτων του στη χώρα του εξαιτίας της ταυτότητάς του ή των πεποιθήσεών του και δεν μπορεί ή δε θέλει να επιστρέψει, επειδή η κυβέρνησή του δεν μπορεί ή δε θέλει να τον προστατέψει. Για το λόγο αυτό δικαιούται προστασία από μια εξαναγκαστική επιστροφή στη χώρα καταγωγής του (αρχή της μη επαναπροώθησης), από δίωξη για παράνομη είσοδο ή για έγγραφα ταυτότητας και ταξιδιωτικά έγγραφα, όπως και πρόσβαση σε μια μακροπρόθεσμη λύση. Αυτή μπορεί να είναι η ενσωμάτωση στη χώρα που του παρέχει άσυλο, η επανεγκατάσταση σε μια άλλη χώρα ή ο εθελούσιος επαναπατρισμός στη χώρα καταγωγής του, εφόσον αυτή γίνεται με ασφάλεια και αξιοπρέπεια. Όμως, οι πρόσφυγες, ενώ αντιμετωπίζονται ως ξεχωριστή κατηγορία από τους μετανάστες, πέφτουν θύματα των ίδιων κυκλωμάτων εμπορίας ανθρώπων και πολλές φορές αντιμετωπίζουν τις ίδιες παραβιάσεις των ανθρωπίνων δικαιωμάτων στις χώρες μετάβασης ή στις χώρες προορισμού.\n«Στην τρίτη μπίρα, μου λέει ο Μπαχτιάρ. Είμαστε μουσαφερίμ, ταξιδιώτες στο πουθενά, “in nowhere”. Κι εδώ στο πουθενά είμαστε. Το ταξίδι μας, το μουσαφεράτ, είναι στο πουθενά» γράφει ο Πατρινός συγγραφέας Βασίλης Λαδάς στο βιβλίο του «Μουσαφεράτ» και συνεχίζει: «Τι είναι όλοι αυτοί, Αφγανοί και Κούρδοι; Είναι μετανάστες, που σημαίνει θεληματική φυγή για καλύτερη ζωή, ή πρόσφυγες, που σημαίνει αθέλητο ξερίζωμα από το σπίτι τους λόγω πολέμων και βίας; Είναι και τα δύο. Αλλά τους θεωρούμε, εφόσον έρχονται από εμπόλεμες ζώνες, πρόσφυγες. Έτσι αποφάνθηκαν πατρινά δικαστήρια. Σύμφωνα με αυτές τις αποφάσεις, ο όροςπρόσφυγας “εφαρμόζεται επί παντός προσώπου το οποίο, συνεπεία δικαιολογημένου φόβου διώξεων, λόγω φυλής, θρησκείας, εθνικότητας, κοινωνικής τάξεως ή πολιτικών πεποιθήσεων, στη χώρα της υπηκοότητάς του δεν δύναται ή, λόγω του φόβου αυτού, δεν επιθυμεί να απολαύσει την προστασία της χώρας του. Την απόδειξη αν είναι πρόσφυγας την έχει ο ίδιος ο ισχυριζόμενος την ιδιότητα αυτή. Όμως, λόγω των περιστάσεων, σε περίπτωση αμφιβολιών, υπερισχύει η δήλωση του πρόσφυγα”. Αυτά έχουν πει τα τριμελή πλημμελειοδικεία που δίκαζαν μετανάστες, επειδή δεν είχαν νόμιμα ταξιδιωτικά έγγραφα. Αν δήλωναν πρόσφυγες και επιθυμία ασύλου, τους αθώωναν».\nΟ πρόσφυγας διαφέρει από τον εκτοπισμένο, κυρίως κατά το ότι ο πρώτος διασχίζει διεθνή σύνορα, ενώ ο δεύτερος είναι ένα άτομο που εξαναγκάζεται να καταφύγει σε άλλο τόπο στο εσωτερικό της χώρας του.\nΟ όρος «νόμιμος μετανάστης» χρησιμοποιείται για το μετανάστη που έχει άδεια παραμονής και είναι καταγεγραμμένος από τις υπηρεσίες ελέγχου, ενώ, στην αντίθετη περίπτωση, χρησιμοποιείται ο όρος «παράνομος (μη νόμιμος) μετανάστης». Ο όρος «λαθρομετανάστης» υποδηλώνει κάποιον που έχει εισέλθει σε μία χώρα «λαθραία», χωρίς να τηρήσει τις νόμιμες διαδικασίες. Η Διεθνής Αμνηστία δε χρησιμοποιεί τον όρο «λαθρομετανάστης», αλλά «παράτυπος μετανάστης» (illegal migrant), εφόσον ο όρος «λαθραίος» συνδέεται με την έννοια της παρανομίας και της εγκληματικότητας, δημιουργώντας στερεότυπα. Για τους ίδιους λόγους προτείνεται ως ορθότερος ο όρος «μη καταγεγραμμένος» μετανάστης αντί του όρου «παράνομος μετανάστης». Ο επικεφαλής του Γραφείου της Ύπατης Αρμοστείας του ΟΗΕ Γιώργος Τσαρμπόπουλος έχει χαρακτηρίσει τον όρο «λαθρομετανάστης» απαξιωτικό, γιατί εξομοιώνει τον ανθρώπινο πόνο με εμπορεύματα, και υποστηρίζει ότι πρέπει να εξαλειφθεί από το λεξιλόγιο. Ωστόσο, σήμερα αποκαλούνται λαθρομετανάστες οι υπήκοοι τρίτων χωρών που καταφεύγουν χωρίς νόμιμες διαδικασίες στη χώρα μας, ρισκάροντας πολλές φορές τη ζωή τους ή δίνοντας το υστέρημά τους σε εμπόρους ανθρώπων, και μάλιστα αδιακρίτως, αφού πολλοί από αυτούς προέρχονται από εμπόλεμες ζώνες και είναι πολιτικοί πρόσφυγες. Τα τελευταία χρόνια χρησιμοποιείται επίσης και ο όρος «οικονομικόςμετανάστης», ο οποίος φαίνεται ότι είναι πλεοναστικός εφόσον ο μετανάστης μετακινείται σχεδόν πάντοτε για οικονομικούς λόγους. Ο μετακινούμενος για πολιτικούς λόγους χαρακτηρίζεται συνήθως «πολιτικός πρόσφυγας».\nΕτικέτες Τι είναι ο μετανάστης;, littérature\nTo blog της Ταυτότητας από το εργαστήριο Φωτογραφίας της ANCE.\nΕτικέτες ΠΕΝΤΕΛΗ, ΦΘΙΝΌΠΩΡΟ, PLACES\nΠΑΡΑΣΤΑΣΗ ΘΕΑΤΡΟΥ ΔΡΟΜΟΥ "K-ROOM" ΑΠΟ ΤΗΝ ΟΜΑΔΑ: Ω...


Φτηνές και εύκολες ιδέες κοστουμιών για τη δεκαετία του '70 - 2019 | Χρήματα\nΚύριος /Χρήματα /Φτηνές και εύκολες ιδέες κοστουμιών για τη δεκαετία του '70\nΗ δεκαετία του 1970 είχε ένα πολύ ξεχωριστό στυλ μόδας. Μπορείτε να ντύσετε ως ένα γήινο hippie, μια φωτεινή και φανταχτερή βασίλισσα ντίσκο ή οποιαδήποτε ταινία ή τηλεοπτικούς χαρακτήρες της εποχής. Δεν χρειάζεται να ξοδεύετε πολύ χρόνο ή χρήματα για να δημιουργήσετε μια καλή φορεσιά, αφού μπορείτε να βρείτε τα περισσότερα από αυτά που χρειάζεστε σε ένα τοπικό μαγαζί ή στη σοφίτα φίλων ή μελών της οικογένειας.\nΦορέστε το κομμάτι του κομψού ανθρώπου από τη δεκαετία του '70 με μερικά βασικά κομμάτια ρούχων.\nΤα καταστήματα Thrift συχνά φέρουν πολλά ρούχα της δεκαετίας του 1970 που είναι κατάλληλα για κοστούμια. Σηκώστε μια μακρά φούστα χωριό ή φουσκωτά τζιν και το συνδυάστε με ένα ρέον τούνινο κορυφή ή χαλί ή κορυφή σωλήνα για μια εμφάνιση hippie. Ένα πιο τολμηρό στυλ θα ήταν σφιχτό σορτς και ρετρό μπλουζάκι με χαρακτήρα ή ταινία από τη δεκαετία του '70. Φορέστε με υψηλές αθλητικές κάλτσες στο γόνατο και πολύχρωμα παπούτσια τένις.\nΤα τζιν στο κάτω μέρος του κουμπώματος είναι το βασικό στοιχείο για το κοστούμι ενός άνδρα του 1970. Προσθέστε ένα μπλουζάκι ή βαμβάκι για μια εύκολη στολή. Μια άλλη ματιά περιλαμβάνει σατέν πουκάμισο και πολυέστερ κοστούμι με φαρδιά περιλαίμια. Αφήστε το επάνω μέρος του πουκάμισου ξεκλειδωμένο για μια αυθεντική εμφάνιση ντίσκο.\nΑγοράστε περούκα Afro για άνδρες ή γυναίκες. Η μεγάλη περούκα μπορεί να φορεθεί όπως είναι, ή τα κορίτσια μπορούν να προσθέσουν ένα κεφαλές για να ολοκληρώσουν το βλέμμα. Οι γυναίκες μπορούν επίσης να φτεράσουν τα μαλλιά τους για να μοιάζουν με "Άγγελος του Τσάρλι". Μακρύ και ευθεία ήταν το δημοφιλές ύφος μαλλιών hippie. Φορέστε μια περούκα ή ισιώστε τα μαλλιά σας και μέρος στη μέση.\nΤα σωστά ρετρό αξεσουάρ μπορούν να ολοκληρώσουν την εμφάνιση. Επιλέξτε γλυφές κολιέ, ειρηνικές πινακίδες, γυαλιά ηλίου και ζώνες κεφαλής για ένα κοστούμι hippie. Μια πιο μαγεία της δισκογραφίας απαιτεί να κρεμαστούν σκουλαρίκια με πολύ λάμψη. Οι άνδρες φορούσαν επίσης πολύ δυνατά κοσμήματα. Μεγάλα μενταγιόν και στρώματα χρυσών αλυσίδων είναι κατάλληλα. Τα παπούτσια της πλατφόρμας, οι υψηλές μπότες στο γόνατο ή τα παπούτσια είναι όλες καλές επιλογές για μια φορεσιά του 1970, αλλά αν δεν έχετε ήδη αυτά τα στοιχεία, το κόστος μπορεί να είναι απαγορευτικό. Barefoot είναι μια πιθανότητα για κοστούμια hippie ή ματιά σε ένα κατάστημα κοστουμιών για μια φθηνή έκδοση ή ένα ζευγάρι σκωτσέζες που πηγαίνουν πέρα από τα κανονικά παπούτσια σας για να ψεύτικο ένα ζευγάρι γόνατο υψηλό μπότες.\nnone: προϋπολογισμός, κοστουμιών, δεκαετία, hippie, είναι, πολύ, χρήματα |\nΟι συμβάσεις περιλαμβάνουν νομική ανταλλαγή υποσχέσεων για την ολοκλήρωση μιας δράσης, την τήρηση όρων ή την ολοκλήρωση μιας συμφωνίας. Τα συμβαλλόμενα μέρη παραβιάζουν σύμβαση όταν το πρόσωπο δεν εκπληρώνει τα καθήκοντά του...


Εμφάνιση άρθρων βάσει ετικέτας: ΚΑΠΝΙΔΗΣ\nΝικηφόρο πέρασμα από τα Χανιά!\nΚυριακή, 02 Απρίλιος 2017 16:09\nΕπέστρεψε στις νίκες η ομάδα μας μετά το αρνητικό αποτέλεσμα στα Τρίκαλα παραμένοντας ζωντανός στην μάχη της ανόδου. Ένα καλό δεκάλεπτο όπως αποδείχθηκε ήταν αρκετό για τον ΑΡΗ μας να πάρει τους 3 βαθμούς παρόλο που δεν μπόρεσε να πείσει με την εμφάνιση του. Ο Καπνίδης έκανε το 1-0 στο 63' ενώ λίγα λεπτά αργότερα ο πολύ καλός Α.Τάτος σήμερα "κλείδωσε" τη νίκη από τα 11 βήματα!\nΜε αρκετές αλλαγές αποφάσισε να κατεβάσει την ομάδα ο Κωστένογλου εμμένοντας όμως στον ίδιο σχηματισμό που παρακολουθούμε από την αρχή της χρονιάς. Στο πρώτο ημίχρονο αν και η εικόνα μας ήταν μέτρια με τα γνωστά προβλήματα στον χώρο του κέντρου και την κακή επιθετική λειτουργία υπήρχαν οι ευκαιρίες για να γίνει το 0-1. Στην επανάληψη με τον Καπνίδη να περνάει μέσα και τους παίκτες μας να ανεβάζουν στροφές ο ρυθμός του αγώνα έγινε πιο εκρηκτικός και η ομάδα μας έδειχνε πιο αποφασισμένη σε σχέση με τα πρώτα 45'. Ο δραστήριος Παυλίδης που έπαιξε στη φυσική του θέση σε ένα γύρισμα μέσα στην μεγάλη περιοχή βρήκε τον Καπνίδη που κατάφερε με ωραία προβολή να στείλει την μπάλα στα δίχτυα. Λίγα λεπτά αργότερα και με τους παίκτες μας να παίζουν με περισσότερη αυτοπεποίθηση ο Καπνίδης έχασε μοναδική ευκαιρία να κάνει το 0-2 στέλνοντας την μπάλα στο δοκάρι. Στη συνέχεια της φάσης ο Ρόβας κέρδισε το πέναλτι δεχόμενος σκληρό χτύπημα από τον Α.Ηρακλή. Ο Τάτος ψύχραιμα έκανε το 0-2 και εκεί κάπου τέλειωσε το παιχνίδι. Αν και δεν ήμασταν τόσο καλοί οι αλλαγές του Κωστένογλου είχαν το επιθυμητό αποτέλεσμα, κάτι φάνηκε ξεκάθαρα σε μια ημέρα όπου 2 από τους πιο καλούς μας παίκτες όπως είναι ο Γκαρσία και ο Ίλιτς ήταν σε μέτρια ημέρα. Η μετατόπιση του Τζανακάκη στα αριστερά και η επιστροφή του Μπούρμπου στα δεξια λειτούργησε πολύ καλύτερα σε σχέση με τα προηγούμενα παιχνίδια όπου κυρίως ο Καράμπελας δεν μπορούσε να βοηθήσει. Ο Μακουτά που πήρε χρόνο συμμετοχής δεν μπόρεσε να δικαιώσει όσους φώναζαν για την μη συμμετοχή.\nΌσο η Λαμία είναι μπροστά και η εκδίκαση της υπόθεσης για την αφαίρεση βαθμών βρίσκεται στα χαμένα είναι λογικό να βρισκόμαστε άπαντες σε αναμμένα κάβουρνα. Αυτό που μπορούν και οφείλουν να κάνουν ο Κωστένογλου και οι παίκτες του είναι να τα δίνουν όλα σε κάθε παιχνίδι να μαζεύουν τους 3 βαθμούς και να περιμένουν το σταβοπάτημα των αντιπάλων. Αυτό που είδαμε στα Τρίκαλα δεν θα πρέπει να το ξαναδούμε ούτε για πλάκα. Όσο για τα τραγελαφικά που συμβαίνουν στα άλλα γήπεδα με τα φιλικά παιχνίδια και την διαιτησία που σπρώχνει καθαρά την Λαμία εκεί θα πρέπει τουλάχιστον να αρχίσει να ασχολείται ο κ.Καρυπίδης. Ανακοινώσεις, συναντήσεις με τους αρμόδιους φορείς ή άλλα κόλπα; Το σίγουρο είναι ότι κάτι πρέπει να γίνει...\nΜε γκολάρα Καπνίδη το τρίποντο οξυγόνο!\nΠέμπτη, 13 Απρίλιος 2017 20:42\nΜε ένα εξαιρετικό σουτ μετά από πολύ ωραία ασίστ του Μπούρμπου ο Καπνίδης για ακόμη μια φορά λύτρωσε την ομάδα μας οδηγώντας μας στη νίκη σε ένα παιχνίδι με ελάχιστες ευκαιρίες και μια ανούσια υπεροχή για την ομάδα μας. 3 βαθμοί που μας κρατάνε ζωντανούς στο παιχνίδι της ανόδου ελπίζοντας ότι κάποια στιγμή οι αντίπαλοι μας θα στραβοπατήσουν και εμείς θα προσπεράσουμε.\nΟύτε σήμερα μπορέσαμε να δούμε έναν ΑΡΗ όπως το θέλαμε που θα κυριαρχεί από το ξεκίνημα στο παιχνίδι και θα κλείνει τον αντίπαλο στην εστία. Με τους περισσότερους παίκτες να δείχνουν μια διστακτικότητα και νευρικότητα ακόμη και στις πιο απλές ενέργειες τους το πρώτο ημίχρονο πέρασε χωρίς ούτε μια αξιόλογη ευκαιρία. Ανύπαρκτο κέντρο, επιπόλαια λάθη, χωρίς εμπνεύσεις και ταχύτητα στην επίθεση... Στην επανάληψη ο ρυθμός του αγώνα έγινε πιο γρήγορος και αυτός φάνηκε να μας βοηθάει. Η είσοδος του Καπνίδη έκανε πιο επιθετική την ομάδα και μόλις 8 λεπτά μετά το σφύριγμα για την σέντρα του Β ημιχρόνου ο Μπούρμπος έβγαλε μια πολύ έξυπνη πάσα στον Καπνίδη δίνοντας του την ευκαιρία με ένα εξαιρετικό σουτ να στείλει την μπάλα στα δίχτυα. Ένα γκολ που έδωσε έναν αέρα στους παίκτες αλλά δεν ήταν αρκετό για να διώξει το άγχος τελείως. Ο Καπνίδης λίγο έλειψε να πετύχει και δεύτερο γκολ με κεφαλιά στο 81΄ενώ λίγα λεπτά αργότερα και ο Νέτο με εντυπωσιακό χτύπημα φάουλ άγγιξε το γκολ. Το 0-1 ήταν το τελικό σκορ γεμίζοντας μας με ανακούφιση. Πάντως θα πρέπει κάποια στιγμή ο Κωστένογλου να κρατήσει κάποια από τα θετικά στοιχεία που βγαίνουν ανά παιχνίδια και να προσπαθήσει από την αρχή τον ΑΡΗ να τον κάνει πιο επιθετικό. Ως τώρα ο Καπνίδης όταν δεν είναι μόνος του στην επίθεση αλλά έχει κοντά του και τον Ίλιτς δείχνει πιο αποτελεσματικός. Ενώ βλέποντας τον Ρόβα για ακόμη μια φορά να είναι σκιά του εαυτού του και τον Πίτου Γκαρσία να μην έχει αντοχές ίσως να πρέπει και ο Νέτο να αρχίσει να παίρνει περισσότερο χρόνο.\nΜετά και από το σημερινό παιχνίδι και τον τρόπο που αγωνισθήκαμε στο πρώτο ημίχρονο είναι ξεκάθαρο ότι η καθυστέρηση της εκδίκασης της υπόθεσης της Λαμίας αποσκοπεί ξεκάθαρα στο να γεμίσει άγχος τους παίκτες μας ελπίζοντας στην στραβή αλλά και παράλληλα να διατηρήσει το ηθικό των παικτών της Λαμίας υψηλό. Φανταστείτε αν αύριο εκδικαζόταν η υπόθεση και η απόφαση έλεγε -6. Είναι κανείς σίγουρος ότι οι παίκτες της Λαμίας δεν θα γέμιζαν με απογοήτευση και δεν θα έχαναν την συγκέντρωση τους; Άλλωστε όταν ουσιαστικά περιμένεις μόλις ένα στραβοπάτημα του αντιπάλου σου τα πάντα παίζουν τον ρόλο. Για αυτό εκεί στην ΠΑΕ θα πρέπει να ενταθούν οι προσπάθειες και να αποδοθεί δικαιοσύνη άμεσα!\nΝίκη γοήτρου στο άδειο Κλ.Βικελίδης\nΚυριακή, 28 Μάιος 2017 20:29\nΜε μια πολύ ωραία κεφαλιά του Καπνίδη ο ΑΡΗΣ κατάφερε να πάει τη νίκη γοήτρου σε ένα αδιάφορο βαθμολογικά παιχνίδι. Μια νίκη χωρίς αντίκρυσμα σε έναν αγώνα που στην αρχή της χρονιάς τον περιμέναμε αν όχι σαν γιορτή, τουλάχιστον με πολύ μεγαλύτερο ενδιαφέρον σε ένα κατάμεστο Κλ.Βικελίδης. Αντιθέτως η απογοήτευση από την χαμένη άνοδο σε συνδυασμό με την βροχερή ημέρα οδήγσε στην σημερινή εικόνα του γηπέδου κάτι που σε μεγάλο βαθμό αντικατοπτρίζει τα συναισθήματα του για τον ΑΡΗ του Καρυπίδη, του Κωστένογλου και των παικτών.\nΟ Απόλλων ήρθε για τουρισμό στην Θεσσαλονίκη και αυτό φαινόταν από το ξεκίνημα του αγώνα. Οι παίκτες μας έλεγχαν εύκολα τον ρυθμό αλλά η δημιουργία ευκαιριών ήταν και σήμερα όπως και όλη την χρονιά η μεγάλη πληγή για την ομάδα. Τα μακρινά σουτ του Τάτου και του Πίτου Γκαρσία δεν έβρισκαν στόχο, οι εμπνεύσεις του Ντούνη δεν είχαν ουσία ενώ οι σέντρες μας και τα στημένα κατέληγαν στο κενό. Στο 71' όμως ο Πίτου Γκαρσία έκανε την σέντρα και ο Καπνίδης με εξαιρετική γυριστή κεφαλιά έστειλε την μπάλα στα δίχτυα. Ελάχιστες φορές ενοχλήθηκε ο Διούδης που όμως στις 1-2 επικίνδυνες φάσεις του Απόλλων ήταν εκεί.\nΣίγουρα όλους μας πονάει να βλέπουμε το γήπεδο μας άδειο, όταν όμως τα τελευταία χρόνια έχουμε ζήσει όλα αυτά που έχουμε ζήσει η σημερινή εικόνα φαντάζει ως λογική εξέλιξη. Άγνωστο για το ενδιαφέρον με τον κ.Μπούμπουρα καταλήξει σε αλλαγή ιδιοκτησιακού αλλά θα πρέπει οπωσδήποτε το συντομότερο δυνατό να ξεκαθαρίσει το θέμα. Το να βρίσκεται ο ΑΡΗΣ την δεδομένη χρονική στιγμή μεταξύ του Καρυπίδη που σχεδιάζει την επόμενη ημέρα και ενός νέου επενδυτή μόνο κακό κάνει. Σε καμία περίπτωση ο κ.Καρυπίδης δεν εμπνέει εμπιστοσύνη και το ιδανικό σενάριο θα είναι μέσα στις επόμενες ημέρες να γίνει ο γάμος με τον κ.Μπούμπουρα ώστε όλοι μας να αναθαρρήσουμε και να αλλάξει και το κλίμα στην ομάδα. Αν όμως δεν γίνει τότε θα πρέπει να αποδεχτούμε τις όποιες εναλλακτικές ρεαλιστικές λύσεις υπάρχουν, μας αρέσουν δεν μας αρέσουν...\nΜε νίκη... ολοκληρώθηκε άλλη μια μαύρη σελίδα\nΚυριακή, 11 Ιούνιος 2017 21:56\nΜε τον ΑΡΗ να ανατρέπει το εις βάρος του 0-1 στο Β ημίχρονο με γκολ των Καπνίδη και Νέτο ολοκληρώθηκε το πρωτάθλημα της Football League με την ομάδα μας να κατακτά την 3η θέση... Ένα φινάλε που κανείς δεν το περίμενε το περασμένο καλοκαίρι και όπως ήταν αναμενόμενο σκόρπισε απογοήτευση και θλίψη σε όλους μας, Μια απογοήτευση που φάνηκε ξεκάθαρα και από τις άδειες κερκίδες του Κλεάνθης Βικελίδης σε έναν αγώνα που υπό "φυσιολογικές συνθήκες" θα αποτελούσε την φιέστα της επιστροφής του ΑΡΗ εκεί που ανήκει...\nΜια αποτυχία με βασικό υπεύθυνο τον Θ.Καρυπίδη και όλες τις επιλογές του από το περασμένο καλοκαίρι μέχρι και σήμερα όπου οδήγησαν τον ΑΡΗ μας σε πλήρη πανωλεθρία εντός και εκτός γηπέδου. Από την οργάνωση και στελέχωση σε στυλ ομάδος χωριού, με έναν προπονητή που και στο παρελθόν είχε δείξει τα "διαπιστευτήρια" του και μεταγραφές για τα μάτια κόσμου χωρίς ουσία κατάφερε με τους συνεργάτες του να παρουσιάσει έναν ΑΡΗ που από τα φιλικά ούρλιαζε ότι δεν περπατάει πάνω στο χορτάρι... Η μεγαλύτερη όμως αποτυχία του ίσως και να ήταν αυτή εκτός των αγωνιστικών χώρων. Την ίδια στιγμή που η ομάδα μας σχεδόν σε κάθε παιχνίδι αντιμετώπιζε εχθρικές διαιτησίες οι πρωτοπόροι και ιδιαίτερα η Λαμία έπαιρνε τα δωράκια της από διαιτητές και αντιπάλους με φάσεις που έβγαζαν μάτια. Μέχρι και στο δικαστικό μέτωπο ο Θ.Καρυπίδης έριξε το καράβι στα βράχια με την υπόθεση Ντουρμισάι που θα μπορούσε ακόμη και σήμερα μετά την γκέλα της Λαμίας μας με την Καρδίτσα να μας χαρίσει την άνοδο να φαντάζει ένα ανέκδοτο αντίστοιχο με την υπόθεση της ένστασης για το κεκλεισμένων με τη Νίκη Βόλου... Φυσικά και από την εξίσωση της αποτυχίας δεν γίνεται να λείπουν οι παίκτες και οι 2 προπονητές με τον Ν.Αναστόπουλο να έχει την μερίδα του λέοντος αλλά και τον Κωστένογλου όπως φάνηκε και από την βαθμολογική συγκομιδή να μην καταφέρνει ουσιαστικά να αλλάξει κάτι. Όλα λάθος από την αρχή μέχρι το τέλος...\nΚαι κάπως έτσι τελείωσε και η 3η χρονιά του restart... ενός restart που σύμφωνα με τους εμπνευστές του θα έπρεπε ο Αρειανός εδώ και λίγες ημέρες να σκέφτεται τα Ευρωπαϊκά του ταξίδια... Αντί για αυτό θα πρέπει κάποια στιγμή σύντομα να συνειδητοποιήσουμε ότι για τέταρτη συνεχόμενη χρονιά ο ΑΡΗΣ μας θα απέχει από την σουπερλίγκα και όλες αυτές τις επιτυχίες που θέλουμε να ζήσουμε... Το χειρότερο από όλα είναι ότι μετά την περιπέτεια Κάλας και Γαλανού ακολούθησε το φιάσκο με την εκλογή Αρβανιτίδη για να επιβάλλουν κάποιοι συνΑρειανοί μας τον Καρυπίδη που πλέον είναι ανεπιθύμητος, κάτι απόλυτα φυσιολογικό για κάποιον που αποτυγχάνει τόσο θεαματικά... Αν στο παραπάνω προσθέσουμε το οικονομικό άνοιγμα που φημολογείται ότι υπάρχει, την περιορισμένη δυναμική του Καρυπίδη όπως αποδείχθηκε, την "αποχή" της ευρείας μάζας του κόσμου του ΑΡΗ από το γήπεδο, την αδρανοποίηση όλων όσων έκαναν καταλήψεις, διαμαρτυρίες στα δικαστήρια και απειλούσαν όσους δεν υιοθετούσαν τις θέσεις τους περί Γ Εθνικής αλλά και την πλήρη ανυπαρξία του Α.Σ. που στήριξε τα πάντα με την υπόσχεση μιας "ταμειακής διευκόλυνσης" τότε ίσως ο ΑΡΗΣ σήμερα να έχει περισσότερα προβλήματα σε σχέση με τα χρέη που τον βασάνιζαν πριν λίγα χρόνια...\nΥΓ. Όσο ειρωνικό είναι το σημερινό αποτέλεσμα της Λαμίας με την Αναγέννηση Καρδίτσας άλλο τόσο ύποπτη φαντάζει η σιωπή της διοίκησης της ΠΑΕ και του ΑΣ αλλά για την μη εκδίκαση της υπόθεσης Ντουρμισάι... Γιατί στην Ελλάδα είμαστε και όλοι ξέρουμε ότι αυτές οι υποθέσεις για ομάδες σαν τον ΑΡΗ δεν περπατάνε με κρυφές συναντήσεις μακριά από τα φώτα της δημοσιότητας αλλά με συντονισμένες αντιδράσεις όλου του οργανισμού που λέγεται ΑΡΗΣ.\nΥΓ2. Με τις ξευτίλες που έχουμε βιώσει τα τελευταία χρόνια περιθώρια για ντροπές δεν υπάρχουν. Ακόμη και 1% να υπάρχει τρόπος να ανέβει ο ΑΡΗΣ στα χαρτιά θα πρέπει να διεκδικηθεί από τον μεγαλομέτοχο της ΠΑΕ αλλά και τον Α.Σ. και αυτό είναι κάτι που δεν χωράει συζήτηση.\nΥΓ3. Με μεγάλη έκπληξη διάβασα μια ευχαριστήρια επιστολή ενός συνΑρειανού στο Pressars προς τον προπονητή Κωστένογλου και την προσφορά του στην ομάδα μας... Ίσως το πιο θλιβερό από όλα είναι ακριβώς αυτή η αλλοίωση του DNA του Αρειανού που πλέον το τι γίνεται στους αγωνιστικούς χώρους και το τι γράφουν τα αποτελέσματα και οι βαθμολογίες δεν παίζουν κανέναν απολύτως ρόλο. Αρκεί να είσαι κύριος, κομψός, συνετός, να κρατάς χαμηλούς τόνους και να μιλάς όμορφα... τα υπόλοιπα είναι ψιλά γράμματα...\nΑΡΗΣ - Αιγινιακός 5-0 | Εντυπωσιακό ξεκίνημα!\nΣάββατο, 28 Οκτώβριος 2017 16:59\nΠαράσταση για έναν ρόλο αποδείχθηκε η πρεμιέρα του ΑΡΗ μας στη Football League όπου με συνοπτικές διαδικασίες έφθασε στη νίκη με το ευρύ 5-0. Ο Αιγινιακός όπως αναμενόταν ήταν αρκετά αδύναμος αλλά η εικόνα που έδειξε η ομάδα στο πρώτο ημίχρονο όπου δημιούργησε πολλές φάσεις και πέτυχε 3 γκολ μας κάνει να αισιοδοξούμε.\nΟι πρεμιέρες κρύβουν παγίδες λένε αλλά ο ΑΡΗΣ σήμερα ήθελε να αποδείξει ότι δεν έχει καμία σχέση με την περσινή ομάδα και σε μεγάλο βαθμό το πέτυχε. Αν εξαιρέσουμε την μεγάλη ευκαιρία του Αιγινιακού μόλις στο 2' όπου η άμυνα μας αιφνιδιάστηκε η συνέχεια ήταν ένας απόλυτος μονόλογος με την ομάδα μας να φθάνει με ευκολία στην αντίπαλη περιοχή και να δημιουργεί ευκαιρίες. Την αρχή έκανε ο Πλατέλλας στο 18' με ωραίο σουτ μέσα από τη μεγάλη περιοχή μετά από ασίστ του Κάσσου. Ο Πασάς στο 24' έκανε με πλασέ το 2-0 ενώ ο Κάσος με κεφαλιά έκανε το 3-0 στο 31' μετά από ωραία εκτέλεση κόρνερ του Πλατέλλα. Στο Β ημίχρονο έπεσε ο ρυθμός του αγώνα χωρίς όμως αυτό να σημαίνει ότι η ομάδα μας δεν δημιούργησε ευκαιρίες για να αυξήσει το σκορ. Στο 74' ο Μπαργκάν από πλάγια θέση σέρβιρε το γκολ στον Καπνίδη που επέστρεψε με τον καλύτερο τρόπο από τον τραυματισμό του, όπως και ο ίδιος Μπαργκάν όπου στο 93' με ωραία ενέργεια έκανε το τελικό 5-0. Όσο αδύναμος και αν ήταν ο σημερινός μας αντίπαλος δεν μειώνεται η αξία της νίκης αλλά και η εικόνα που δείξαμε κυρίως στο πρώτο σαρανταπεντάλεπτο. Η κινητικότητα και η ταχύτητα όλων των παικτών ήταν αυτό που έκανε τη διαφορά στο παιχνίδι. Ενώ αρκετές φορές είδαμε την άμυνα μας να ανεβαίνει ψηλά και η ομάδα να επιτίθεται μαζικά. Στην άμυνα αν και σε κάποιες φάσεις φαινόταν να μην υπάρχει η απαραίτητη συνοχή δεν απειληθήκαμε πέρα από την φάση του 2' . Η ομάδα φαινόταν από την αρχή να ήξερε τι ήθελε αλλά και το πώς θα το πάρει!\nΑνεξάρτητα από τον αντίπαλο το να βλέπεις την ομάδα σου να ρίχνει 5 γκολάκια με τέτοια ευκολία είναι κάτι το απολαυστικό. Αν μάλιστα θυμηθούμε τα προηγούμενα χρόνια πόσο δυσκολευόμασταν σε φαινομενικά εύκολα παιχνίδια όπου θα κάναμε πάρτι τότε με βεβαιότητα μπορούμε να πούμε ότι ο ΑΡΗΣ σήμερα έδειξε κάτι το διαφορετικό που μπορεί να μας κάνει να αισιοδοξούμε. Η αρχή έγινε και ήταν εντυπωσιακή. Αναμένουμε και ανάλογη συνέχεια ΑΡΕΙΑΝΑΡΑ μου!\nΥΓ. Δεν αρχίζει καθόλου καλά η χρονιά όσο αφορά τη διαιτησία. Άλλο ένα καθαρό γκολ ακυρώθηκε... έτσι θα πάει η χρονιά?\nΝα κλείσει την παρένθεση\nΤετάρτη, 04 Νοέμβριος 2015 11:21\nΜε μοναδικό στόχο τη νίκη η ομάδα μας υποδέχεται τον Απόλλων Καλαμαριάς σε ένα παιχνίδι που μας θυμίζει κάτι από σουπερλίγκα μιας και την τελευταία φορά που συναντήσαμε τον Απόλλωνα η ομάδα μας ήταν σε σαφώς καλύτερη τροχιά από τη σημερινή. Η ισοπαλία της περασμένης αγωνιστικής μοιάζει με την μοναδική ως τώρα παραφωνία στην φετινή προσπάθεια και σαν μια κακή παρένθεση θα πρέπει σήμερα να κλείσει.\nΜε τον Νίκο Αναστόπουλο όλες τις προηγούμενες ημέρες να γίνεται δικαιολογημένα δέκτης παραπόνων για τους πειραματισμούς του κυρίως στην επίθεση της ομάδος σήμερα αναμένεται να δούμε πιο ορθολογικά σχήματα. Καπνίδης, Πόι και πιθανόν και ο Ν'λουντούλου εκτός απροόπτου θα ξεκινήσουν βασικοί την ίδια στιγμή που τα προβλήματα στα μετόπισθεν αυξήθηκαν με τον τραυματισμό του Γεωργιάδη και την παρατεταμένη απουσία του Τσουμάνη. Εκεί καλέιται να βρει τις λύσεις ο Αναστόπουλος μιας και ανεξάρτητα από την άμυνα που σπάνια απειλούμαστε τα μπακ πολλές φορές με τις "εφόδους" που κάνουν παίζουν καταλυτικό ρόλο και στην επίθεση.\nΕύκολα ή δύσκολα η ομάδα μας κόντρα σε μια από τις πιο αδύναμες ομάδες του ομίλου θα πρέπει να πάρει τη νίκη. Όλοι μας θέλαμε το απόλυτο τη φετινή χρονιά αλλά αυτό που προέχει είναι να δημιουργηθεί μια διαφορά ασφαλείας. Έτσι θα μπορέσει ο Αναστόπουλος να ξεκινήσει το χτίσιμο της ομάδος ενόψει της νέας σεζόν στην Football League και όλοι οι υπόλοιποι να ασχοληθούν με εξίσου σημαντικά θέματα όπως η εκκαθάριση της παλιάς ΠΑΕ και η δημιουργία νέας. Το ραντεβού όλων μας σήμερα στις 17.00 στο Κλ.Βικελίδης και μετά τρέξιμο για το τζάμπολ στο Παλέ!\nΦίλε Planet, εσύ το πας μακρύτερα, εγώ μίλησα αποκλειστικά, για σχεδιασμό προπονητή, στις συγκεκριμένες… Συντάχθηκε από\tΣ.ΠΑΠΑΣ\nΦίλε σαμΑΡΗΣ, Νομίζω ότι έχεις εσφαλμένη εικόνα για το τι συμβαίνει στον μπασκετικό ΑΡΗ.… Συντάχθηκε από\tPlanetARIS


Όταν φως κάθε χρώματος φθάνει ταυτόχρονα στο μάτι μας, μας δημιουργείται η εντύπωση του λευκού φωτός. Παρόμοια εντύπωση δημιουργείται όταν πέσει συγχρόνως στο μάτι μας κόκκινο, πράσινο και μπλε φως. Αν φωτίσουμε μια οθόνη με τρεις προβολείς που εκπέμπουν κόκκινο, πράσινο και μπλε φως η περιοχή στην οποία οι δέσμες και των τριών προβολέων αλληλεπικαλύπτονται, εμφανίζεται λευκή.\nΑυτό συμβαίνει και με τα υπόλοιπα χρώματα. Ο ανθρώπινος εγκέφαλος δεν διακρίνει αν για παράδειγμα το κίτρινο φως είναι το αμιγώς κίτρινο φως του φάσματος ή μίγμα κόκκινου και πράσινου. Πράγματι στην περιοχή της οθόνης όπου η κόκκινη δέσμη αλληλεπικαλύπτεται με την πράσινη εμφανίζεται κίτρινο χρώμα. Επομένως συνδυάζοντας, κατάλληλα φως κόκκινου, πράσινου και μπλε χρώματος μπορούμε να δημιουργήσουμε την εντύπωση κάθε χρώματος του φάσματος και τελικά του λευκού φωτός. Γι' αυτό τα τρία αυτά χρώματα τα ονομάζουμε βασικά.\nΜικρό εργαστήριο - Σκοτεινιάστε την αίθουσα - Φωτίστε ,ένα κλαδί και ένα κόκκινο τριαντάφυλλο με το φως ενός προβολέα. - Τοποθετείστε μπροστά από τον προβολέα ένα κόκκινο και ένα πράσινο φίλτρο. Με τι χρώμα εμφανίζονται σε κάθε περίπτωση το τριαντάφυλλο και τα φύλλα; Τι συμπεραίνετε για το χρώμα των σωμάτων;\nΕικόνα 3.59 Το αποτέλεσμα της αλληλοεπικάλυψης τριών δεσμών κόκκινου, πράσινου και μπλε χρώματος


Ο Χρήστος Μάστορας εξηγεί τους λόγους που έκανε το εμβόλιο - ΒΙΝΤΕΟ\nΟ Χρήστος Μάστορας εξηγεί τους λόγους που έκανε το εμβόλιο – ΒΙΝΤΕΟ\n20:41 , Τετάρτη 07 Ιουλίου 2021\nΟ Χρήστος Μάστορας δημοσίευσε ένα βίντεο στον προσωπικό του λογαριασμό στο Instagram με σκοπό να παρακινήσει τους συμπολίτες μας να εμβολιαστούν. Μεταξύ άλλων ο frontman του συγκροτήματος Melisses, παραδέχεται ότι και εκείνος φοβήθηκε και πως είχε δισταγμούς, αλλά η επιθυμία του να ζει και πάλι ελεύθερος, ήταν μεγαλύτερη από τον συγκεκριμένο φόβο.\nΑναλυτικά το μήνυμα του Χρήστου Μάστορα:\n“Γεια χαρά σε όλους. Ελπίζω και εύχομαι να είστε υγιείς. Πριν ξεδιπλώσω τις σκέψεις μου, θέλω να πω πως ό, τι ακούσετε είναι η άποψή μου και όχι διαφήμιση ή προπαγάνδα. Τις τελευταίες ημέρες αναρωτιόμουν ποιος είναι ο εχθρός της αγάπης. Είναι το μίσος, είναι η αγάπη, είναι η αδιαφορίας; Κατέληξα πως δεν είναι τίποτα από όλα αυτά. Είναι ο φόβος.\nΕγώ έκανα το εμβόλιο γιατί δε θέλω απλά να υπάρχω, θέλω να αγκαλιάζω, να χορεύω, να φωνάζω, να γελάω και να ερωτεύομαι από κοντά. Θέλω να ζω. Χωρίς φόβο λοιπόν μη σπάσω από τον ιό ή από τα διάφορα σχόλια που μπορεί να προσπαθήσουν να με ρίξουν. Υψώνω τοίχους. Αυτό είναι ένα τείχος αγάπης, ένα τείχος που σας καλώ να χτίσουμε μαζί χωρίς φόβο. Δεν είμαι οπαδός, δεν είμαι χρωματισμένος, δε προωθώ καμία πολιτική ατζέντα και θα ήταν ό, τι καλύτερο για όλους μας να έβλεπες όλη τη Βουλή ενωμένη σαν μια γροθιά να προσπαθεί να κάνει το σωστό χωρίς να χρειάζονται οι όροι δεξιά και αριστερά.\nΓια μια φορά ας πάμε μπροστά. Εμένα μου είναι αδιάφορες οι καρέκλες. Δεν είναι όλα εξουσία και δεν είναι όλα πολιτική. Κάποια είναι ζητήματα ζωής και θανάτου. Αυτή η κρίσιμη στιγμή μας αφορά όλους γιατί όλοι είμαστε άνθρωποι και θέλουμε να ζούμε ελεύθεροι. Σκεφτείτε το, ψάξτε τις στατιστικές, κάντε τα μαθηματικά και αν δε σας κάνουν πετάξτε τα και μαζί με αυτά πετάξτε και την άποψή μου, με πολλή αγάπη και χωρίς φόβο”.\nΕΜΒΟΛΙΟ ΚΟΡΟΝΟΙΟΣ ΜΑΣΤΟΡΑΣ ΜΗΝΥΜΑ ΧΡΗΣΤΟΣ ΜΑΣΤΟΡΑΣ


Περισσότεροι οι εθισμένοι σε φάρμακα παρά στην ηρωίνη - Ιατρικά Νέα\nΟ αριθμός των ανθρώπων που είναι εθισμένοι σε νόμιμα φάρμακα και ουσίες ξεπερνά εκείνους που αγωνίζονται με τον εθισμό στην ηρωίνη, προειδοποίησε μια από τις μεγαλύτερες αλυσίδες κέντρων απεξάρτησης.\nΗ εταιρεία, η οποία διαθέτει έξι κέντρα θεραπείας εθισμού σε ολόκληρη τη χώρα, δήλωσε ότι οι εισαγωγές ατόμων που ζητούν βοήθεια εξαιτίας της εξάρτησής τους από συνταγογραφούμενα και μη φάρμακα και νόμιμες ουσίες αυξήθηκαν κατά 22% τα τελευταία δύο χρόνια.\nΠερίπου το 65% των ασθενών στα κέντρα θεραπείας εξαρτήσεων UKAT του Ηνωμένου Βασιλείου αντιμετωπίζουν προβλήματα με νόμιμες ουσίες, από το αλκοόλ μέχρι τα παυσίπονα, όπως η κωδεΐνη.\nΤους τελευταίους έξι μήνες, οι μονάδες αποτοξίνωσης έκαναν εισαγωγή σε 48 άτομα για εθισμό στην κωδεΐνη ή στις βενζοδιαζεπίνες σε σύγκριση με 26 άτομα που έκαναν εισαγωγή για κάνναβη και 17 για τυχερά παιχνίδια.\nΗ έλλειψη ευαισθητοποίησης γύρω από τις εθιστικές ιδιότητες αυτών των φαρμάκων και ουσιών, καθώς και το γεγονός ότι είναι φτηνές και νόμιμες. καθιστά τον εθισμό δύσκολο να εντοπιστεί, δήλωσε ο Eytan Alexander, ιδρυτής του UKAT.\n«Οι γιατροί πρέπει να ενημερώσουν τους ανθρώπους για την εθιστική φύση αυτών των φαρμάκων και ουσιών και να εξηγήσουν πλήρως τους κινδύνους που διατρέχουν να γίνουν εξαρτημένοι από αυτά», δήλωσε. «Τα οπιοειδή που συνταγογραφούνται για τον πόνο μπορούν να αποδειχθούν πολύ εθιστικά. Οι άνθρωποι έρχονται σε μας για βοήθεια ακόμη και για απεξάρτηση από τη ζοπικλόνη που χρησιμοποιείται για την αϋπνία».\nΣχεδόν μία στις τρεις υπερβολικές δόσεις ναρκωτικών στην Ευρώπη καταγράφηκε στο Ηνωμένο Βασίλειο, σύμφωνα με ετήσια έκθεση του Ευρωπαϊκού Οργανισμού Φαρμάκων.\nΤο Ευρωπαϊκό Κέντρο Παρακολούθησης Ναρκωτικών και Τοξικομανίας με έδρα τη Λισαβόνα εξέφρασε την ανησυχία του για την αύξηση των θανάτων από υπερβολική δόση ναρκωτικών το 2016 για τρίτη συνεχή χρονιά. Προειδοποίησε επίσης ότι τα ισχυρά νέα συνθετικά οπιοειδή που μιμούνται τα αποτελέσματα της ηρωίνης και της μορφίνης αποτελούν μια αυξανόμενη απειλή για την υγεία στην Ευρωπαϊκή Ένωση.\nΟι νέοι εκτίθενται σε αυξανόμενο αριθμό νέων και επικίνδυνων ναρκωτικών, σύμφωνα με τον οργανισμό, μεταξύ των οποίων ισχυρά συνθετικά οπιοειδή που είναι τώρα διαθέσιμα και ως υγρά και ρινικά σπρέι.\n«Με μόνο μικρές ποσότητες να απαιτούνται για την παραγωγή πολλών χιλιάδων δόσεων για τον δρόμο, τα νέα συνθετικά οπιοειδή είναι εύκολο να κρυφτούν και να μεταφερθούν, δημιουργώντας νέες προκλήσεις για τις υπηρεσίες δίωξης ναρκωτικών και ένα δυνητικά ελκυστικό εμπόρευμα για το οργανωμένο έγκλημα», ανέφερε η ευρωπαϊκή έκθεση για τα ναρκωτικά.\n[εθισμοί], [ναρκωτικά], [φάρμακα]


Geras sekmes Graikija | PLAYBOY.gr\nPlayboy Playsports Μπάσκετ Geras sekmes Graikija\nGeras sekmes Graikija\n... ή για να μιλάμε τη γλώσσα μας «Καλή τύχη Ελλάδα».\nΗ Εθνική ρίχνεται απόψε (18:00) στη μάχη του Ευρωμπάσκετ της Λιθουανίας αντιμετωπίζοντας τη Βοσνία για τον τρίτο όμιλο.\nΤα προβλήματα και οι απουσίες ήδη έχουν ξεχαστεί και τα δώδεκα παιδιά του Ηλία Ζούρου είναι έτοιμα να αποδείξουν πως η ιστορία γράφεται από τους παρόντες.\nΑποστολή στο Αλίτους, Χρήστος Ρομπόλης\nΤη σημασία της καλής εκκίνησης στη διοργάνωση επισήμανε ο Ηλίας Ζούρος στη χθεσινή πρώτη και τελευταία προπόνηση στο γήπεδο του αγώνα, την «Αλίτους Αρένα». Τόσο για τον προφανή βαθμολογικό λόγο, όσο και για τον ψυχολογικό, αφού κάθε ροζ φύλλο πέρα από βαθμούς, προσθέτει και αυτοπεποίθηση στους Έλληνες διεθνείς, ειδικά στους νεότερους που την έχουν μεγαλύτερη ανάγκη. Η σειρά των αγώνων (ακολουθούν οι θεωρητικά ασθενείς Φινλανδία, ΠΓΔΜ και τέλος οι θεωρητικά πιο δυνατές Μαυροβούνιο και Κροατία) προσφέρεται για να πάρει η «επίσημη αγαπημένη» την απαιτούμενη φόρα πριν φτάσει στο... σκάμμα, αρκεί αυτό να αποτυπωθεί στο παρκέ.\nΤο ηθικό στην ομάδα είναι ακμαιότατο και οι παίκτες αντιμετωπίζουν με τη δέουσα σοβαρότητα και συγκέντρωση την αποστολή τους, φροντίζοντας όμως σε κάθε στιγμή χαλάρωσης να υπενθυμίζουν σε όλους πως είναι μια καλή παρέα.\nΟ αντίπαλος κρύβει κινδύνους και το «φιλικό» +25 πριν από 18 μέρες στο Ρίμινι ούτε παρασύρει, ούτε ξεγελά κανέναν. Οι Βόσνιοι δεν είναι φόβητρο, αλλά ούτε και αμελητέα ποσότητα. Με ηγέτη τον Μίρζα Τελέτοβιτς και συμπαραστάτες τους Ντόμερκαντ, Μπαϊράμοβιτς και Μπάβτσιτς, δείχνει έτοιμη να κάνει τη ζημιά, αν της το επιτρέψει η Ελλάδα, όπως επισήμανε και ο προπονητής των αντιπάλων, Σαμπίτ Χάτζιτς.\nΣτο πλευρό της Εθνικής θα βρίσκονται 50 «Πελαργοί», που παρά το πολυέξοδο ταξίδι «πέταξαν» μέχρι τη Λιθουανία και θα προσπαθήσουν να ζεστάνουν με τις φωνές τους το χωρητικότητας 5.000 θεατών γήπεδο. Το πρόγραμμα της πρεμιέρας περιλαμβάνει επίσης για τον τρίτο όμιλο τους αγώνες Μαυροβούνιο-ΠΓΔΜ (15:30) και Κροατία-Φινλανδία (21:00).\nΓια τον πρώτο όμιλο στην πόλη Πανεβέζις θα γίνουν οι αγώνες Ισπανία-Πολωνία (15:15), Τουρκία-Πορτογαλία (17:45) και Λιθουανία-Μεγάλη Βρετανία (21:00). Για τον δεύτερο όμιλο στην πόλη Σιαουλιάι θα παίξουν Σερβία-Ιταλία (15:15), Γαλλία-Λετονία (17:45) και Γερμανία-Ισραήλ (21:00) Για τον τέταρτο όμιλο στην πόλη Κλαϊπέντα θα αναμετρηθούν Βέλγιο-Γεωργία (15:30), Σλοβενία-Βουλγαρία (18:00) και Ρωσία-Ουκρανία (21:00).\nΜία ενδεκάδα νίκες\nΗ παράδοση απέναντι στη Βοσνία είναι... μονόπλευρη. Η Εθνική μετρά έντεκα νίκες σε ισάριθμα ματς απέναντι στην αντίπαλό της στην πρεμιέρα του Ευρωμπάσκετ, με μέσο όρο διαφοράς τους 17,4 πόντους!\n14/6/1993 (Καστέλνο-Μεσογειακοί Αγώνες 1993) 94-93\n26/6/1993 (Καρλσρούη-Πανευρωπαϊκό 1993) 102-84\n12/11/1995 (Βερολίνο-Προκριματικά Ευρωμπάσκετ 1997) 76-73\n18/12/1996 (Αθήνα-Προκριματικά Ευρωμπάσκετ 1997) 73-51\n9/6/1997 (Μπάρι-Μεσογειακοί Αγώνες Ανδρών 1997) 103-52\n27/6/1997 (Τζιρόνα-Ευρωμπάσκετ 1997) 78-76\n2/9/2001 (Αττάλεια-Ευρωμπάσκετ 2001) 101-77\n6/9/2001 (Τύνιδα-Μεσογειακοί Αγώνες 2001) 81-70\n25/6/2005 (Αλμερία –Μεσογειακοί Αγώνες 2005) 74-49\n18/9/2005 (Βελιγράδι-Ευρωμπάσκετ 2005) 67-50\n13/8/2011 (Ρίμινι-Φιλικός Αγώνας) 87-62\nTags Εθνική Μπάσκετ


Το Marriott East Side Hotel είναι κατάλυμα 4-αστέρων που βρίσκεται μόλις 1.6 χλμ από Shubert Theatre, American Museum of Natural History και Σέντραλ Παρκ. Χτισμένο σε 35-όροφο κτίριο σε πρωτότυπο στιλ, το ξενοδοχείο ανακαινίστηκε το 2007.\nΤο ξενοδοχείο σας περιμένει σε εκλεκτή τοποθεσία κοντά σε θέατρα και μουσεία και κοιλάδα. Το κατάλυμα βρίσκεται περίπου 6 χλμ μακριά από το κέντρο της Νέας Υόρκης.\nΌλα τα κομψά δωμάτια στο Marriott East Side Hotel είναι εξοπλισμένα με θυρίδα ασφαλείας για λάπτοπ, ανεξάρτητη ρύθμιση κλιματισμού, δωρεάν Wi-Fi, πτυσσόμενο κρεβάτι και μίνι μπαρ. Τα δωμάτια είναι εξοπλισμένα με ιδιωτικά μπάνια και έπιπλα αρ ντεκό.\nΞεκινήστε τη μέρα σας με νόστιμο πρωινό που σερβίρεται στο lounge. Τα φρέσκα αριστουργήματα αμερικανικής κουζίνας προσφέρονται στο απλό εστιατόριο. Το καφέ-μπαρ σερβίρει σνακ και γλυκίσματα.\nΑυτό το ξενοδοχείο απέχει μόλις 300 μέτρα από το Lexington Avenue/59th Street σταθμό του μετρό. Το αεροδρόμιο La Guardia βρίσκεται σε απόσταση περίπου 10 λεπτών οδικώς.\nΤο Marriott East Side Hotel προσφέρει αίθουσα συναντήσεων, εκτυπωτές και επαγγελματική γωνιά για να εξασφαλίσει τις ανέσεις των πελατών.\nΤο Marriott East Side Hotel χαίρεται τα παιδιά, προσφέροντάς τους κούνιες και παιδικά κρεβατάκια. Το Marriott East Side Hotel παρέχει κέντρο φίτνες, γυμναστήριο και αίθουσα γυμναστικής για την ευεξία των επισκεπτών.\nParc 55 A Hilton Property Ξενοδοχείο Σαν Φρανσίσκο\nCrowne Plaza Montreal Airport Ξενοδοχείο